Репертоар у биоскопу „Доли бел“ од 06. до 12. децембра | ИСКРА\nРепертоар у биоскопу „Доли бел“ од 06. до 12. децембра\n07.12.2018. - 11:18\nHiljadama godina nakon što je civilizacija uništena usled kataklizmičnog događaja, ljudi su se prilagodili na uslove i novi način života je evoluirao.\nGigantski gradovi u pokretu, sada lutaju planetom, nemilosrdno osvajajući male gradove. Tom Netsvorti (Robert Šian), koji potiče sa nižeg nivoa Londona, čuvene metropole koja je sada u pokretu, naći će se u borbi za opstanak, nakon što upozna opasnu odmetnicu Hester Šo (Hera Hilmar). Dve suprotnosti, čiji putevi nikad nisu smeli da se ukrste, nerado će sklopiti savez koji je predodređen da promeni budućnost.\nAdonis Krid će morati da uskladi život između ličnih obveza i priprema za sledeću veliku borbu. Suočavanje s protivnikom svoje porodice i samo ga još više motiviše za borbu u ringu. Roki i Adonis suočiće se sa svojim zajedničkim nasleđem i shvatiti da ništa nije važnije od porodice. Krid 2 će nam pokazati šta nas to čini prvacima, i da zapamtimo jednu stvar – bez obzira gde se nalazimo, ne možemo pobeći od svoje prošlosti.\nASTERIX – TAJNA ČAROBNOG NAPITKA\nu 18:0 časova\nTajna čarobnog napitka je nova filmska adaptacija o pustolovinama nepobedivih junaka koji pred veliko platno dovode celu porodicu. U ovoj priči Čudomiks odlučuje da je vreme za osiguranje budućnosti sela pa zajedno s Asteriksom i Obeliksom kreće u potragu za mladim druidom kojem može preneti tajnu o čarobnom napitku koji osigurava trajnu zaštitu.


Obdukcija leševa iz Račka (Foto insajder.net/Srđan Ilić)\nU selu Račak, u januaru 1999. pronađena su tela 40 ubijenih osoba. Kao žrtve Vilijem Voker, tadašnji šef Misije OEBS na Kosovu označio je albanske civile, a kao počinioce zločina srpske snage. Godinama postoje sumnje da je masakr u Račku isfabrikovan, a da je ključnu ulogu u tom falsifikatu imao upravo Voker.\nPrema naknadnom svedočenju finske forenzičarke Helene Rante Voker je na nju vršio pritisak da koristi eksplicitnije izraze i ubedljivi jezik kako bi se slučaj nazvao masakrom civila za koje bi trebalo okriviti srpske snage.\nUpravo je slučaj Račak bio neposredni povod za bombardovanje Jugoslavije.\nNakon što je Voker na Kosovu zaradio spomenik i zvanje počasnog građanina Albanije, otišao je korak dalje izjavama na svečanosti povodom 17 godina od osnivanja Alijanse za budućnost Kosova. On je rekao da od 1999. godine često dolazi na Kosovo, "sa jednim ciljem, da Kosovo nastavi sa koracima koje svi čekaju od 1999. ".\nBeograd je ovo video kao dokaz da je neposredan povod za bombardovanje tadašnje SRJ fabrikovan, a premijer Aleksandar Vučić je najavio da će Srbija “na svakom mestu i na svakom nivou da iznosi ovaj krunski dokaz da Vokeru nikada nije bio cilj zaštita ljudskih prava na KiM, već borba protiv Srbije i stvaranje ’Velike Albanije’”.\n"Dokazi o evidentnoj pristrasnosti Vokera mogli bi eventualno dovesti do podizanja tužbi pred međunarodnim sudovima. Vreme je nemoguće vratiti i iz sećanja građana Srbije izbrisati bombardovanje, vratiti stradale, popraviti štetu…Da li je utvrđivanje istine dovoljna zamena za pravdu?", pita Insajder.


Košarkaški klub Mega Mozzart » PRAZNIK KOŠARKE U SUBOTU PROTIV BUDUĆNOSTI\nPosle sjajnog trijumfa u Podgorici i nanetog prvog poraza Budućnosti VOLI na domaćem terenu ove sezone u ABA ligi, košarkaši Mega Leksa imaju meč loptu za finale. Drugi meč polufinalne serije koja se igra na dve pobede, zakazan je u hali PSC “Pinki” u Sremskoj Mitrovici za subotu 19. mart od 21 čas a karte za meč su rasprodate već prvog dana prodaje u četvrtak.\nKao lep uvod u utakmicu, na centralnom gradskom trgu u Sremskoj Mitrovici, kompanija Roda će u subotu od 11 do 16 časova organizovati “Košarkaški dan”. Na improvizovanom košarkaškom terenu za dečake i devojčice do 14 godina uzrasta će biti organizovanja takmičenja u basketu 3 na 3, šutiranju trojki, putu oko sveta a posetiocima će biti deljeni baloni i slatki paketi.\nPublika u hali PSC Pinki u Sremskoj Mitrovici će biti dodatno opremljena za ovaj meč pošto će kompanija Roda na tribinama podeliti 500 navijačkih udaraljki pomoću kojih će gledaoci moći da podrže Megu u, nadamo se, još jednom istorijskom trijumfu.\nMega i na ovom meču zbog težih povreda neće moći da računa na Jaramaza, Kabu i Aranitovića ali je sigurno da će, kao i u Podgorici, igrači Mege dati sve od sebe da naprave još jedno veliko iznenađenje i izbace lidera ABA lige posle ligaškog dela.\nTrener Mega Leksa Dejan Milojević ističe da je Budućnost, i pored pobede Mege u Podgorici, i dalje favorit:\n„Budućnost je i favorit i u ovom meču a njihov poraz u Podgorici je pokazao da ne pobeđuje uvek bolji tim. Mi se nadamo da ćemo moći da napravimo još jedno veliko iznenađenje i pobedom u subotu da se plasiramo u finale, što bi bio fantastičan rezultat za našu mladu ekipu“,\nPolufinalna serija se igra na 2 pobede a Mega je u prvom meču u Podgorici slavila sa 81:85. Mega Leks i Budućnost VOLI su se do sada sastajale 7 puta u regionalnom takmičenju a trenutni skor je 4-3 za Budućnost.\nNikola Janković se prvo osvrnuo na meč u Podgorici:\n“Napravili smo veliko iznenađenje i došli do pobede koja posebno dobija na težini imajući u vidu probleme sa povredama zbog kojih nam nisu igrali Jaramaz, Kaba i Aranitović. Nismo puno slavili pobedu jer je to tek prvi korak već smo se koncentrisali na naredni meč”,\n„Budućnost je izuzetno kvalitetna i iskusna ekipa i od njih očekujemo reakciju u ovom meču, još veću borbu i motivisanost. Potrebno je da odgovorimo još jače sa agresivnom odbranom, da uđemo koncentrisani i hladne glave u utakmicu i verujem da uz pravi pristup, možemo da dođemo pobede koja bi bila još jedna potvrda sjajnih rezultata u ovoj sezoni i koja bi nam izuzetno značila”,\nZa utakmicu u subotu su predviđene dve nagradne igre. Pre utakmice i u pauzi između prve i druge četvrtine će u publiku biti ispucavane majice iz specijalnih sportskih pušaka, a srećni gledaoci koji ih uhvate će dobiti nagrade. Gledaoci koji uhvate obeležene Roda majice će imati priliku u poluvremenu da šutiraju na koš za Roda nagradne pakete. Takođe, generalni sponzor Mege, Leks Group je u okviru proslave 60 godina brenda Faber, pripremio poklone za srećne gledaoce koji uhvate majice, 6 Faber aspiratora.\nUtakmica Mega Leks – Budućnost VOLI je zakazana za 19. mart od 21 čas u hali PSC Pinki u Sremsko Mitrovici. Direktan prenos utakmice je obezbeđen na TV Arena Sport i na drugom kanalu Radio televizije Srbije.


Borba se nastavlja: Donacije za zdravstvo kao podrška borbi protiv COVID-a 19\nDobra djela u borbi protiv COVID-a 19 se nastavljaju, a kompanije, organizacije i građani širom regije na razne načine nastavljaju pružati podršku zdravstvenim radnicima i pacijentima.\nDanas smo za vas pripremili četiri priče o dobrim djelima za...\n„Srbija u doba korone - činjenice i postignuća“\nKakva je bila uloga neprofitnog sektora u ublažavanju negativnih učinaka koronavirusa i koje su aktivnosti provodile neprofitne organizacije u Srbiji tokom pandemije?\n7 priča o dobrim delima za borbu protiv posledica COVID-19\nDonacije, dobrotvorne akcije i volontiranje, samo su neki od načina na koje građani, kompanije i neprofitne organizacije pružaju podršku svojim zajednicama u borbi protiv posledica korona virusa.\nVanredno stanje u Srbiji je završeno, ali se borba protiv posledica korona virusa nastavlja\nVanredno stanje u Srbiji je ukinuto, ali pomoć za suzbijanje posledica korona virusa je i dalje potrebna i veliki broj najugroženijih i dalje treba našu podršku.\nDrugi Nacionalni dan davanja obeležen je u Osnovnoj školi "Boško Buha" u Beogradu.\nCilj konkursa je pružanje podrške lokalnim udruženjima i fondacijama kako bi realizovale lokalne kampanje sa ciljem promocije filantropije, kulture davanja i transparentnosti u lokalnoj zajednici, kao i razvoja filantropskih davanja, međusektorskih partnerstava na lokalu i podizanju nivoa...\nNikola Mirotić kupuje kuću porodici Varga iz okoline Vukovara\nPočetkom decembra, Mirotić je najavio da će za svaku postignutu trojku donirati po 500 EUR za kupovinu nove kuće 7-očlane porodice Varga iz sela Borovo. Iako ga je povreda sprečila da odigra poslednjih nekoliko utakmica u sezoni, košarkaš je odlučio da uplati preostali...\npogodi za zivot vozdovac.jpg\nIgra u kojoj svi pobeđuju: Fondacija “Zajedno za život" započela novu akciju\nAkcija “Pogodi za život” je zapravo humanitarna igra, prilikom koje profesionalni fudbaleri postižu poene, da bi se oni potom pretvorili u odgovarajuć iznos donacije za lečenje dece koju obezbeđuje Tržni centar Stadion.


EU i SAD "nisu uspjele" da spriječe krvoproliće u Egiptu - SandzakHaber.Net , Sandžačke Internet Novine !\nNaslovna Vijesti EU i SAD “nisu uspjele” da spriječe krvoproliće u Egiptu\nEU i SAD “nisu uspjele” da spriječe krvoproliće u Egiptu\nOd Haber news2 - 15. Avgusta 2013. 0 109 Podeli na Fejsbuku\ntweet Dok se u Kairu odvijao brutalni obračun s demonstrantima, iza kulisa je vođena prava diplomatska borba. Istovremeno, zvaničnici saopštili novi bilans stradalih.\nKako je naveo Rojters u specijalnom izveštaju “objavljenom sinoć, EU i SAD su do poslednjeg momenta upozoravali egipatske vojne lidere da ne upotrebljavaju silu protiv Morsijevih pristalica, napominjući da im to može nanijeti nesagledivu političku i ekonomsku štetu.\nJedan zapadni diplomata je rekao toj agenciji da su SAD i EU kontinuirano slali koordinisane poruke vrhovnom egipatskom generalu Abdelu Fatahu al-Sisiju i zameniku premijera Mohamedu el Baradeju, urgirajući da se postigne sporazum.\n“Imali smo politički plan koji je prihvatila druga strana (Muslimanska braća)”, kazao je zvaničnik EU Bernardino Leon.\n“Mogli su da prihvate ovu opciju, tako da je sve to što se dogodilo bilo zaista nepotrebno”, dodao je on Rojtersu u telefonskom razgovoru.\nKako Rojters navodi, poslednji put ponuda je u Kairo poslata samo nekoliko sati prije nego što su snage bezbednosti poslate na ulicu.\nDržavni sekretar SAD Džon Keri, kako dalje navodi Rojters, bio je neobično iskren kada je osudio uvođenje vanrednog stanja.\n“U protekloj nedelji, u svakoj prilici…SAD i i druge zemlje urgirali su kod egipatske vlade da poštuje pravo slobodnog okupljanja i slobodnog izražavanja. Takođe smo kod svih strana u Egiptu urgirali da se situacija razreši mirno, uz napomenu da demonstranti treba da izbegavaju da koriste nasilje”, kazao je juče Keri.\nRojtersu je pomenuti zapadni diplomata čak rekao da su neke od najoštrijih poruka SAD lično predate generalu Sisiju, putem direktnog kontakta sa američkim ministrom odbrane Čakom Hejgelom.\nSvjetska štampa jednoglasno osudila nasilje\nEvropska i američka štampa osudila je krvoproliće u Kairu izazvano rasturanjem kampova pristalica svrgnutog predsednika Morsija i apelovala na Vašington da reaguje i obe strane usmeri ka pomirenju.\nLondonski “Tajms” je jučerašnje sukobe u Kairu nazvao “masakrom” i ocenio da legitimitet prelaznog režima u Egiptu “visi o koncu”.\n“To je bio masakr. Muslimanska braća su bila nevina u periodu anarhije od kako su skinuti s vlasti, ali jučerašnja operacija je van svakih razmera”, navodi se u uvodnom članku “Tajmsa”.\n“Njujork tajms” je pozvao predsednika Baraka Obamu da suspenduje godišnju američku pomoć egipatskoj vojsci u vrednosti od 1,3 milijarde dolara, ističući da bi najnovije krvoproliće u Kairu moglo da pokrene i građanski rat u Egiptu.\n“Generali u Egiptu koji su na vlasti pokazali su van svake sumnje da nisu sposobni i očigledno malo zainteresovani da zemlju povedu ka demokratiji”, naveo je “Njujork tajms”, prenela je agencija AFP.\n“Krajnje je vreme da “gospodin” Obama počne da ispravlja neravnotežu. Suspendovanje pomoći egipatskoj demokratskoj vojsci bi bilo dobro za početak”, ističe list.\nPod naslovom “Egipatska demokratija umire nasilnom smrću”, “Fajnenšel tajms” piše da je takođe izgubio nadu u spremnost i sposobnost egipatske vlade da u zemlji obezbedi uslove za održavanje izbora.\nVašington bi, kako je naveo FT, trebalo da obustavi pomoć sve dok se nasilje ne obustavi i dok sve strane ne pristanu na razgovor.\n“Oslobađanje gospodina Morsija bi moralo da bude na stolu”, dodaje FT, koji kritikuje i Muslimansku braću što su odbili svaku ponudu za pregovore.\nFrancuski “Mond” je ocenio da je rasturanje kampova Morsijevih pristalica i uvođenje vanrednog stanja “užasan korak unazad”.\n“To potire sve što je postignuto od revolucije u januaru 2011. godine”, kada je svrgnut Hosni Mubarak, dodaje “Mond”.\nKLJUČNE REČIegipateukrvoprolicemursiobamaSAD PODELI\ntweet Prethodni tekstBilans krvavog dana u Egiptu. Na stotine žrtava (video)Sledeći tekstMihajlović: Adem Ljajić je sjajan fudbaler, ali neću ga pozvati u reprezentaciju Haber news2\tPOVEZANE OBJAVEVIŠE OD AUTORA


26.12.2021 u 21:19\nStalni napadi na crkve i groblja Srba na KiM\nSramotno je i poražavajuće skrnavljenje osam srpskih nadgrobnih spomenika koji su polomljeni na pravoslavnom groblju u etnički mešovitom selu Kišnica, nadomak Gračanice, od kojih je šest potpuno uništeno, a dva su oštećena, saopštila je Kancelarija za Kosovo i Metohiju Vlade Srbije. Ovaj bezumni čin, kako je navedeno, zatekli su meštani koji su posvedočili da su spomenici pre svega sedam dana bili čitavi, a ovaj slučaj prijavili su i Kosovskoj policiji. „Izgleda da nije dovoljno da se nad srpskim narodom koji živi na prostoru KiM otvoreno demonstrira verska netrpeljivost, već albanski huligani mira ne daju ni mrtvim Srbima i njihovim humkama. Za sve to vreme, političari iz Prištine predvođeni najisturenijim zagovornikom antisrpske politike Aljbinom Kurtijem, izjavljuju da su Kosovo\n16.12.2021 u 15:06\nNa niškom Novom groblju poslednjih meseci broj sahrana povećan je za 30 odsto, izjavila je danas v.d. direktora JKP „Gorica” Ivana Stanić. Ona je kazala da se na Novom groblju svakoga dana osim nedelje, obavi deset do 12 sahrana. „Kraj godine je inače deo godine kada je povećan broj sahrana, a sada posebno”, izjavila je Stanić na sednici Skupštine grada Niša. Odbornici niške Skupštine danas su usvojili izmenjen program poslovanja „Gorice” za ovu godinu, a Stanić je kazala da je do izmena došla zbog toga što su u nadležnost tog preduzeća ove godine ušla i groblja u naseljima Brzi Brod i Suvi Do, prenosi Beta. Prema njenim rečima, program je morao da bude izmenjen i zbog povećanog broja pogrebnih usluga, uvećane prodaje pogrebne opreme i nadgrobnih spomenika.\n26.11.2021 u 19:00\nObnova ustaškog groblja na zagrebačkom Mirogoju\nSpecijalno za „Politiku” Zagreb - Pravo na dostojan ispraćaj i sahranu pokojnika, kao i na grob, u svim civilizovanim društvima oduvek je bilo osnovno ljudsko pravo. Sahraniti pokojnika, makar on bio dokazani zločinac, bez obzira na različita osećanja koje možda izaziva taj čin, ne bi smelo da se dovodi u pitanje. Šta, međutim, kad pojedinci ili udruženja, po sopstvenom tumačenju istorije, pomisle da pored natpisa s imenom i prezimenom, godinom rođenja i smrti, na nečijem počivalištu treba da stoji i „prigodna” reč hvale? I to reč koja ne samo da prevazilazi odmerenost devize „o pokojnicima sve najbolje”, već se kosi sa svim civilizacijskim principima. Šta kad neko poželi da obeleži i veliča ustašku vojsku? U Hrvatskoj se, recimo, njegov predlog onda nađe na dnevnom redu\n18.11.2021 u 10:50\nU Novom Sad sahrane i nedeljom, zbog povećanog broja umrlih\nNOVI SAD - Na novosadskim grobljima, sahranjivanja će se, zbog povećenog broja umrlih, vršiti i nedeljom, počevši od 21. novembra, saopštilo je Javno komunalno preduzeće „Lisje”. Kako se u saopštenju danas navodi, ova odluka doneta je „kako bi se obezbedio kontinuitet u obavljanju pogrebne delatnosti”. Saopšteno je i da će, prilikom obavljanja sahrana nedeljom, osobama sa posebnim potrebama i starijima od 70 godina biti onemogućen ulazak u groblje motornim vozilima. Klinički centar Vojvodine u Novom Sadu, javlja Beta, ne saopštava broj umrlih od kovida od početka epidemije.\n06.11.2021 u 16:18\nTužna slika na pravoslavnom groblju u Prištini\nPovodom Mitrovdanskih zadušnica nekoliko desetina raseljenih Srbi iz Prištine i oni koji još uvek žive u tom gradu obišli su grobove svojih najbližih, prenosi Kosovo onlajn. Prištinski paroh Staniša Arsić ukazao je na činjenicu da znatno manji broj ljudi obilazi pravoslavno groblje i upitio apel vernicima da dolaze na Zadušnice i ne zaborave odakle su. „Imamo priliku da vidimo da narod ne znam iz kog razloga sada ne dolazi. Godinu ipo dana i više kako sam ovde u Prištini organizovanih dolazaka na Zadušnicama nema, samo narod koji ovde obitava i gravitira u selima oko Prištine, dođu i obiđu grobove svojih srodnika, mada i oni u vrlo malom broju. Apelujem na sve da dođu makar jednom godišnje i obiđu grobove svojih srodnika i da više provedemo računa, svi zajednički, da groblje zaliči\n06.11.2021 u 10:42\nU Beogradu će danas, zbog Zadušnica, od osam do 16 sati biti pojačani redovi vožnje na linijama javnog gradskog prevoza koje saobraćaju ka grobljima. Biće pojačane linije 3A, 12L, 25, 26, 35, 50, 65, 75, 82, 101, 202, 310, 533 i 612, saopštio je gradski Sekretarijat za javni prevoz, prenosi Tanjug. Kako se navodi, u periodu od osam do 16 sati privremeno se uspostavlja i linija 75L koja će od gradske opštine Novi Beograd do Bežanijskog groblja saobraćati sa dva vozila.\nNa sedam grobalja u nadležnosti JKP „Beogradska groblja”, danas će biti 71 sahrana i kremacija, što je do sada najveći broj u oktobru. Na sajtu tog gradskog preduzeća objavljeno je da će i sutra na grobljima Lešće, Orlovača, Zemun, Novo groblje, Bežanija, Centralno groblje i Zbeg biti 71 sahrana i kremacija. Proteklih dana u centralnim beogradskim opštinama sahranjivano je 65-70 preminulih, što je skoro dvostruko više nego u periodu pre izbijanja pandemije kovida-19, prenosi Beta. Sahrane se zakazuju i nedeljom. JKP „Beogradska groblja” saopštilo je da je u septembru, na osam grobalja koja su u njihovoj nadležnosti, obavljeno 1.417 sahrana i kremacija. To JKP je navelo da je u septembru 2020. obavljeno 1.017 sahrana, a u septembru 2019. godine 936 sahrana i kremacija.


Ruski borbeni avion Suhoj SU-35\nRuski borbeni avion presreo je u utorak američku letelicu u međunarodnom vazdušnom prostoru iznad Sredozemnog mora tri puta za nešto manje od tri sata, saopštila je američka Šesta flota.\nRuska letelica je, kako je saopšteno, tokom jednog od presretanja izvela opasan prelet koji je ugrozio bezbednost aviona američke mornarice.\n"Iako je ruska letelica bila u međunarodnom vazdušnom prostoru, taj manevar je bio neodgovoran. Američka letelica delovala je u okvirima međunarodnog prava i nije isprovocirala ruski potez", navodi se u saopštenju Šeste flote.\nTakođe se dodaje da je ruski avion tri puta presreo američki - dva puta bezbedno, dok je treći put velikom brzinom preleteo ispred američke letelice i izazvao turbulenciju koja je "ugrozila naše pilote i posadu".\nRusko Ministarstvo odbrane navelo da je poslalo avion, Suhoj SU-35 iz vazdušne baze u Siriji da presretne američku letelicu koja se približavala objektu ruske mornarice na sirijskoj obali, prenela je agencija RIA.\nMoskva je saopštila je da se ruski pilot ponašao odgovorno i da se nalazio na bezbednoj distanci, i da se vratio u bazu nakon što je američki avion promenio kurs.


"Gardijan" traži zaštitu na sudu zbog Snoudenovih dokumenata : Nadlanu.com\n"Gardijan" traži zaštitu na sudu zbog Snoudenovih dokumenata\nObjavljeno 22. avg 2013. / 13:28:18\nAdvokati Grinvaldovog životnog partnera, Brazilca Davida Mirande, ističu da materijali oduzeti od Mirande tokom njegovog devetočasovnog zadržavanja i ispitivanja 18. avgusta na londonskom aerodromu "Hitrou" sadrže poverljive informacije, prenela je agencija AFP.\nMiranda je pritvoren na osnovu člana sedam Zakona o terorizmu, koji dozvoljava bezbednosnim agencijama da zadrže i ispituju pojedince na granicama, a Miranda je zadržan maksimalno koliko taj zakon predviđa.\nTom prilikom su mu oduzeti mobilni, laptop računari i USB uređaji. Mirandin advokat, Gvendolin Morgan, izjavila je danas da izvori i poverljivost moraju da budu zaštićeni.\nPored toga, evropski komesar za pravosuđe Vivijen Reding izrazila je danas zabrinutost za slobodu medija, posle slučaja pritvaranja životnog partnera novinara "Gardijana" i ispitivanja na londonskom aerodromu.\nReding je rekla da u potpunosti deli zabrinutost generalnog sekretara Saveta Evrope Tjorbjorna Jaglanda, koji je uputio pismo britanskoj vladi u ime SE.\nTakve mere, ako se potvrdi, mogu da imaju potencijalno negativan efekat na slobodu medija u izražavanju kao što je garantovano članom 10 Evropske konvencije o ljudskim pravima", napisao je u pismu Jagland.


pink.rs | Vučić uputio pismo Si Đinpingu: Za Srbiju Tajvan jeste i biće sastavni deo Kine!\nVučić uputio pismo Si Đinpingu: Za Srbiju Tajvan jeste i biće sastavni deo Kine!\nPredsednik Srbije zahvalio je na podršci Kine teritorijalnom integritetu i suverenitetu Republike Srbije.\n- Republika Srbija pruža snažnu podršku očuvanju teritorijalnog integriteta i suvereniteta Narodne Republike Kine, apsolutno podržavajući politiku 'jedne Kine' i napore kineske strane za mirno ujedinjenje zemlje - navodi u pismu Vučić.\nDačić: Hvala Nepalu na podršci\nDačić primio novog ambasadora Kube u Srbiji: Saradnje dve zemlje na odličnom nivou (FOTO)\nVUČIĆ SA ŠEFOM RUSKE DIPLOMATIJE: Srbija neće biti članica ni NATO, ali ni bilo kog drugog vojnog bloka!


Desktop-as-a-Service (DaaS) - we-IT DOO\nBudite ispred ostalih,\nsa vrhunskim virtual-desktop rešenjem .\nPrijavite se sa bilo kog uređaja i bilo gde!\n→ Celokupni i sveobuhvatni cloud sistemi\n→ Znatno umanjenje IT troškova\n→ Visoke performanse\n→ Jednostavnost korišćenja i upravljanja\n→ Jednostavna ugradnja\nwe-IT DOO nudi Desktop-as-a-Service (DaaS) u sveobuhvatnom računarskom cloud rešenju , koje koristi naše servere za obezbeđivanje infrastrukture za vaše virtuelno desktop okruženje.\nMožete da postignete potpunu DaaS funkcionalnost pomoću naših cloud usluga, na zahtev, putem sesije koju kontroliše korisnik na uređaju.\nIdealno za kućnu i kancelarijsku upotrebu, Desktop-as-a-Service je hosted desktop rešenje koje povećava fleksibilnost korisnika, a istovremeno značajno poboljšava produktivnost svih zaposlenih.\nAko želite da smanjite troškove svoje kompanije, we-IT DOO za vas ima rešenje – virtuelno desktop okruženje, koje već koriste neke od svetski poznatih i zahtevnih organizacija i kompanija širom sveta.\n10 razloga da izaberete DaaS uslugu u we-IT DOO:\nUser friendly interfejsi\nCentri podataka širom sveta pružaju brz pristup sa vaše lokacije\nKoje su prednosti DaaS usluge kod nas?\nAplikacije povezujemo bez ikakvog napora od strane krajnjeg korisnika! Zahvaljujući našim skladistima baza podataka možete da povežete svoje mobilne aplikacije, korporativne aplikacije i IT radne stanice sa prilagođenim cloud desktop rešenjem, potpuno adaptiranim vašem poslovanju.\nNaš DaaS-sistem možete lako povezati sa svim aplikacijama i učiniti dostupnim za sve uređaje. Na ovaj način dobijate sledeće:\nBesprekoran rad aplikacija\nMali troškovi instalacije\nPružamo stručnu podršku i održavanje najnovijih DaaS rešenja na tržištu. Rado ćemo vam pomoći da pronađete najbolje aplikacije i najprilagođenije rešenje za vaš poslovni model. Tako ćete konačno imati radne stanice koje drže korak sa napretkom i IT svetom!\nCloud Desktop servisi\nsu MNOGO FLEKSIBILNIJI\nDa bi bile konkurentne u današnjem poslovnom svetu, organizacije i firme moraju da budu fleksibilne\nVirtual desktop servisi omogućavaju formiranje timova i grupa oko projekata i zadataka, s članovima koji rade na daljinu sa više lokacija širom sveta, u različitim vremenskim zonama!\nPreporučujemo da imate neke svoje virtuelne radne površine spremne, sa unapred instaliranim aplikacijama. Ovo će vam sigurno pomoći da ispunite sve zahteve i zahteve vaših klijenata koji se brzo menjaju.\nU trenucima kada su vam potrebne posebne aplikacije i radna okruženja, na kratke periode i za određene korisnike, cloud desktop sistemi su tu za vas. Nikada nije bilo lakše postići vaše poslovne obaveze, ciljeve i zadatke!\nDesktop-as-a-Service (DaaS) sistemi poboljšavaju produktivnost\nDesktop-as-a-Service usluga koju pruža we-IT DOO može vam pomoći da znatno poboljšate produktivnost na svom radnom mestu. Oslobađa vaš interni IT tim od svakodnevnih zadataka, i ostavlja im širok prostor za rešavanje drugih poslovnih problema. Oni se sada mogu usredsrediti na proaktivno uključivanje u IT operacije vašeg osnovnog posla. Pored toga, korišćenje okruženja hostovanih u clodu, pomoći će celom timu, uključujući menadžere i zainteresovane strane, da postanu produktivni, čak i ako rade na daljinu ili putuju. Svi u vašoj kompaniji mogu lako da nauče da koriste virtual desktop, bez obzira na svoju lokaciju ili uređaj.\nJoš danas donesite odluku o prelasku na DaaS sistem! we-IT DOO je uvek tu za vas!\nŽelite li da saznate više o našem Desktop-As-A-Service sistemu?\nUkoliko želite da saznate i istražite sve prednosti\nmodernog Daas sistema i aplikacija, tu smo za sve informacije.


Sutra u školu kreću i osnovci iz Roćevića - Zvornicki.ba\nSutra u školu kreću i osnovci iz Roćevića\nNastava u centralnoj Osnovnoj školi „ Vuk Karadžić“ u Roćeviću počinje u ponedeljak, 9 septembar. Razlog za odlaganje nastave, za pet radnih dana, je što nisu bili završeni svi radovi na uređenju školskog objekta, rekla je za radio Osvit direktorica škole Dragica Tubić.\nOna je pojasnila da radovi nisu završeni u predviđenom roku, zbog toga što je u toku rekonstrukcije moralo da se urade i dodatni planom, nepredviđeni radovi. Podsjećamo, na školi je urađena zamjena stolarije, postavlja se termo fasada, bruse parketi, sređuje fiskulturna sala, keramika i toaleti. Radovi su od velikog značaja jer od otvaranja škole 1966. godine nismo imali ovako značajno ulaganje u objekat, a doprinijeće ne samo kvalitetu nastave već i uštedama i smanjenju sredstava za ogrjev, rekla je Tubić.\nVrijednost radova je 250.000 KM. Vlada RS je odobrila 200.000 KM za ove radove, a ostatak Gradska uprava. U centralnoj školi u Roćeviću, te područnim odjeljenjima u Branjevu i Kiseljaku ima 480 učenika, kojih je najviše u područnoj školi u Branjevu.\nTagged Akcija, Podrinje, renoviranje, rocevic, skola rocevic, Zvornik\nPrevKiša uništila put iz Zvornika do naselja Marčići, umjesto jedan putuju deset kilometara do grada\nNextPorodiljsko o trošku Vlade RS


Politika: Trivanova: Posle krize jači - BalkaniYUm.TV '); } //]]>\nTrivanova: Posle krize jači\nBeograd -- Potpredsednica DS Jelena Trivan izjavila je za Novosti da je sigurna da neće biti izbornog duela između Borisa Tadića i Dragana Đilasa.\nOna je istakla da nikada niko nije tražio njenu smenu.\n"Količina netačnih i tendencioznih tekstova o DS i njenim ljudima izaziva nevericu. Što se mene tiče, istina je da nikada niko nije tražio moju smenu. Stanje u stranci je zbir našeg vladanja, našeg vođenja stranke i načina na koji smo se ponašali nakon izbora. Ne znam za šta tačno neko ko nije bio u vladi, nije imao funkciju u Skupštini, niti je vodio stranku može biti odgovoran", kazala je Trivan za "Novosti".\n"Ja lično mesecima ćutim ne želeći da izjavama doprinosim ovoj hajci na DS, ali neću dopustiti da me u medijskim spekulacijama i lovu na veštice bezrazložno guraju u nekakve 'ultimatume'. Suština reforme je da se promene oni koji su za nešto odgovorni, a ne da se u medijskim hajkama traže krivci. Inače će se reforma završiti na smenama kafe-kuvarica", rekla je potpredsednica DS.\n"Pošto u ovoj zemlji tema nije Vlada i od čega će ljudi živeti, nego DS, o svojim stavovima, odnosima, statusu čitam iz novina, pa sam tako jednog dana saznala da Đilas traži moju smenu, a drugog da smo veoma bliski. Toliko o istinitosti i razumu u svemu što se piše. Sa Đilasom imam odlične odnose i od onih sam koji veruju da je DS potreban svaki njen uspešan i sposoban čovek", naglasila je Trivan.\nOna je rekla da očekuje da analize rezultata budu predočene na sednici Glavnog odbora 8. septembra.\nNa pitanje kada će biti održana izborna skupština stranke i očekujete li da Đilas bude protivkandidat Tadiću, Trivan je odgovorila:\n"Da li će je i kada biti (izborne skupštine) nismo odlučivali, ali sam sigurna da takve vrste duela neće biti".\n"Verujem u snagu i pamet ljudi u Demokratskoj stranci da iz ovog izađemo snažniji, a ne podeljeni. Svesna sam da danas postoji mnogo njih kojima je interes da u Srbiji nema opozicije i da se DS oslabi. Ali, u samom DS to nikome ne može biti od koristi", kazala je potpredsednica DS.\n"Samo dovoljno jaki možemo biti alternativa ovoj vlasti. Sve dok smo zabavljeni sami sobom, vlast će daleko od očiju javnosti praviti poteze kakav je, na primer, Zakon o Narodnoj banci Srbije", rekla je Trivan.


Republika / (FOTO) Crvena zvezda osmehe deli: Mališani iz ranjivih grupa posetili "Marakanu"!\nutorak, 10. 9. 2019.| 10:47\nCrvena zvezda se trudi da svoju društveno-odgovorno stranu pokaže u svakoj prilici, tako je bilo i ovog utorka kada je u toku reprezentativne pauze ugostila decu osetljivih i ranjivih grupa.\nFoto: facebook.com/FK Crvena zvezda\nGrupa od osamnaest mališana je bila u prilici da poseti najveći sportski muzej u regionu i da uživo vidi najprestistižniji klupski trofej u Evropi, kao i mnoge druge pehare u vitrinama Zvezdinog muzeja. "Mali" gosti su uživali u priči kustosa muzeja o nekim od najpoznatijih sportskih uspeha srpskog šampiona.\nOdatle su mališani imali prilike da vide i glavni teren "Marakane". Radost na licima i mnogo zanimljivih priča čuli su se kada su uživo videli mesto gde Borjan brani bez greške, gde Boaći rešeta mrežu, ali i gde Zvezdini prvotimci sa vernim navijačima slave pobede.\nNakon kraćeg odmora usledilo je i ono čemu se klinci najviše obradovali. Na terenu Omladinske škole iza juga Marakane oprobali su se u ulozi fudbalera. Crveno-belim kadetima demonstrirali su fudbalske sposobnosti. Mališani su se najveše obradovali izvođenju penala, a dobili su i veliki broj saveta od crveno-belih talenata.\nOva lepa poseta će sigurno ostati nezaboravno sećanje za mališane iz nekoliko ustanova iz Beogradu.\nSrbija Sport Beograd Fudbal FK Crvena zvezda Deca Marakana Ranjive grupe


U PEKINGU POTPISAN UGOVOR O STRATEŠKOM PARTNERSTVU ZA RTB "BOR" I VIŠE DRUGIH VAŽNIH EKONOMSKIH SPORAZUMA\nU prisustvu predsednika Republike Srbije, Aleksandra Vučića, u Pekingu je potpisan Ugovor o strateškom partnerstvu za RTB "Bor", kao i više drugih važnih ekonomskih sporazuma, među kojima je i sporazum o ulaganju u Zrenjanin, vredan gotovo milijardu dolara.\nUgovor o strateškom partnerstvu između Vlade Srbije i RTB "Bor" i kompanije "Ziđin" potpisao je ministar energetike i rudarstva, Aleksandar Antić, dok je Memorandum o razumevanju između Vlade Srbije i kompanije "Šiđadžuang Džij" potpisao ministar finansija Siniša Mali.\nMali je istovremeno potpisao i Memorandum o razumevanju između Republike Srbije i "Šandong" provincijske transportne grupacije, kao i Protokol o realizaciji Memoranduma o razumevanju Republike Srbije i kompanije "Landžou Guantung".\nPored toga, ministar finansija je potpisao i Ugovor o nabavci opreme, radova i usluga za realizaciju kapitalnog projekta nadzora u saobraćaju između Republike Srbije i kompanije "Huavei".\nOn je ocenio da je danas važan dan za građane Srbije jer je potpisano pet velikih ugovora.\n"Ugovor o preuzimanju RTB ‘Bor‘ je investicija od 1.460 milijardu dolara, koliko će stići u Bor u narednih šest godina. Posle četiri neuspela pokušaja privatizacije, od 2006. do 2009, uspeli smo da pronađemo partnera koji će sa Vladom Srbije strateški razvijati taj za nas veoma važan rudnik i preduzeće", rekao je ministar.\nOn je ukazao na to da je potpisan i ugovor sa kompanijom "Šandong Linglong" o izgradnji nove fabrike guma u Zrenjaninu, koja predstavlja investiciju od gotovo milijardu dolara.\nTakođe, kako je naglasio, potpisan je ugovor sa kooperantom te firme, koja isto dolazi u Zrenjanin, i još jedan ugovor sa kompanijom koja namerava da proizvodi cink-oksid u Zrenjaninu, što je investicija vredna oko 80 miliona evra, koja će otvoriti 280 radnih mesta u tom gradu.\n“Ugovor sa kompanijom "Huavei" se odnosi na uvođenje video-nadzora u našoj zemlji”, rekao je Mali, dodavši da je važno da se svaka prilika kada se susreću predsednici Srbije i Kine iskoristi za razgovor o novim investicijama.\nOn je preneo da će biti potpisan važan ugovor o izgradnji industrijskog parka u Borči, koji će se prostirati na preko 300 hektara.\n“Potpisujemo sporazum sa kompanijom CRBC, koji potpuno menja perspektivu Srbije. Veliki broj kineskih kompanija donosi odluku da investira u Evropi. Sa ovim parkom, koji će biti prvi te vrste na Starom kontinentu, u Srbiju će dolaziti desetine novih kompanija, što su hiljade novih radnih mesta”, objasnio je Mali.\nČlanovi delegacije Srbije, koji se nalaze u pratnji predsednika Aleksandra Vučića u poseti Pekingu, razgovarali su s direktorom Agencije za razvoj međunarodne saradnje Kine Vang Sijaotaom o tekućim i budućim projektima koji povezuju dve zemlje.\nTakođe, bilo je reči i o infrastrukturnim projektima u Srbiji koje su kineske kompanije počele da rade ili tek treba da to učine.\nIzvor: Press služba Vlade Republike Srbije, 17.09.2018.


Općina Kakanj pripremila finansijsku injekciju za spas radnih mjesta: Za mart predviđeno 200.000 KM pomoći za više od 180 malih poduzetnika, pomoć usmjerena direktno radnicima – Razvojni centar općine Kakanj\nOpćina Kakanj pripremila finansijsku injekciju za spas radnih mjesta: Za mart predviđeno 200.000 KM pomoći za više od 180 malih poduzetnika, pomoć usmjerena direktno radnicima\nUzimajući u obzir novonastalu situaciju, a u cilju smanjenja posljedica koje trpe privrednici zbog pojave koronavirusa, Općina Kakanj za mjesec mart interventno je opredjelila 200.000 KM iz Budžeta Općine Kakanj za pomoć u očuvanju radnih mjesta fizičkim i pravnim licima čije poslovanje je obustavljeno ili u značajnoj mjeri umanjeno pojavom koronavirusa.\nOvu pomoć će dobiti više od 180 fizičkih i pravnih lica registrovanih na području općine Kakanj (ugostiteljstvo, obrti, srodne djelatnosti, specijalizovane trgovine, mali poduzetnici do 10 zaposlenih). Pomoć će biti usmjerena direktno radnicima.\nRadi se o sredstvima s budžetske pozicije „Subvencije za poticaj razvoja poduzetništva i obrta“.\nKroz dodatnu analizu budžetskih stavki i pomoći viših nivoa osigurat će se 1.500.000 KM za mjere pomoći i podsticaje u naredna tri mjeseca, u slučaju trajanja naloženih mjera prevencije.\nOpćinskom vijeću Kakanj bit će predložene odluke kojima će se privredni subjekti osloboditi plaćanja taksi na istaknutu firmu, zakupa javnih površina (ljetne i zimske bašte) i slično, za vrijeme trajanja borbe protiv koronavirusa.\nApelujemo na vlasnike poslovnih prostora u kojima se obavljaju djelatnosti pod zakupom da se solidarišu sa zakupoprimcima i uzmu o obzir činjenicu da objekti na ostvaruju prihode.\nApelujemo na više nivoe vlasti da donesu konkretne mjere za očuvanje radnih mjesta i pomoći preduzećima sa većim brojem zaposlenih obzirom na nedostatnost budžeta nižih nivoa vlasti (predlažemo moratorij na uplatu obaveznih doprinosa za plaće radnika) – naveli su iz Općine Kakanj.


Vaskršnji praznik bude i podsticaj i inspiracija za dijalog u cilju traženja kompromisa – Borba\nVaskršnji praznik bude i podsticaj i inspiracija za dijalog u cilju traženja kompromisa\nPredsjednik Crne Gore Milo Đukanović čestitao je najveći hrišćanski praznik Vaskrs, sveštenstvu, vjernicima i svim građanima pravoslavne vjeroispovijesti u Crnoj Gori, uz najbolje želje da praznik provedu u dobrom zdravlju, miru, ljubavi i blagostanju, zajedno sa svojim najbližima.\n„Vaskrs ove godine dočekujemo u uslovima pandemije koronavirusa, do sada nepoznate čovječanstvu, što univerzalnim hrišćanskim vrijednostima, uzajamnom uvažavanju, povjerenju i čovjekoljublju, ličnoj, porodičnoj i društvenoj solidarnosti u ovim blagim danima dodatno daje posebnu vrijednost i smisao. Zaštita zdravlja ljudi pred naletom ove pošasti postala je briga i obaveza svakog čovjeka i svake porodice, obaveza prvenstveno države, ali i svih drugih društvenih subjekata, uključujući i crkvu. Vjerujem da pred ozbiljnim izazovima, u teškom vremenu, svi imamo volje, htijenja i odgovornosti da se izdignemo iznad podjela i razlika, i spremnosti da složno dajemo doprinos prevazilaženju ovog velikog problema, kao i ekonomskih i socijalnih posljedica koje sobom nosi” navodi se u čestitci.\nĐukanović dodaje da je zbog toga vrijeme za slogu u kome treba pronaći rješenje.\n“Nije vrijeme za raspre i dalja antagoniziranja, već za slogu i razumno traženje puteva da iz nevolje koja nije mimoišla ni Crnu Goru izađemo sa što manje ožiljaka. Prisjetimo se uspješnih iskustava iz naše bogate istorije, pune izazova, na čijim temeljima gradimo današnje crnogorsko društvo po mjeri savremene evropske civilizacije”, navodi predsjednik Crne Gore u čestitci.\nOn dodaje da ni za najveći hrišćanski praznik vjernici ne smiju zaboraviti na državne interese i očuvanje multietničke Crne Gore.\n“Slaveći Vaskrs, ne smijemo zaboravljati da kao pripadnici pravoslavne, najbrojnije populacije u Crnoj Gori, imamo i najveću odgovornost za očuvanje obnovljene države, za unapređenje multietničkog sklada, stabilnosti društva i nalaženje izlaza iz kriznih situacija, kao što je ova sa kojom je naša zemlja danas suočena. Želim da Vaskršnji praznik bude i podsticaj i inspiracija za dijalog u cilju traženja kompromisa o pitanjima koja posljednjih mjeseci opterećuju našu društvenu zajednicu. Još jednom vam čestitam praznik, uz najbolje želje za dobro zdravlje i blagostanje, i brz oporavak i povratak redovnim aktivnostima svima koji su pod ljekarskim trermanom“, zaključuje se u čestitci.


Umro general Rasim Delić\nPenzionisani general Armije BiH Rasim Delić (61) umro je jutros u 6.30 časova u svom domu Visokom, potrvdio je jutros Srni generalni sekretar SDA BiH Amir Zukić, pozivajući se na izjavu Delićevog sina.\nZukić je rekao da je Delić poslednjih dana često bio na lekarskim pregledima i da je jako smršao.\nOn nije mogao da saopšti više detalja o iznenadnoj Delićevoj smrti, kao ni datum sahrane.\nBiografija Rasima Delića\nBivši komandant Armije Bosne i Hercegovine general Rasim Delić (61), koji je preminuo jutros u svom domu u Visokom, rođen je 4. februara 1949. u Čeliću, u BiH.\nVojnu akademiju započeo je 1967, završio 1971. godine, a Jugoslovensku narodnu armiju napustio 13. aprila 1992. u činu potpukovnika.\nOd 8. juna 1993. do kraja rata u BiH bio je komandant prevashodno muslimanske Armije RBiH.\nKao komandant Glavnog štaba, Delić je bio najviši oficir Armije BiH, podređen samo Predsedništvu BiH.\nU Delićevu komandnu odgovornost su spadali i Drugi i Treći korpus koji su imali svoje komandante i komandni kadar i potčinjeni direktno njemu.\nDelić je 13. avgusta 1993. naredio obrazovanje posebnog odreda „El Mudžahid" čiji su pripadnici bili strani dobrovoljci muslimani, poznati pod nazivom "mudžahedini", koji su u delovali u centralnoj Bosni do septembra 1995.\nJedinice „El Mudžahid", koje su bile pod Delićevom komandom, za vreme rata u BiH su izvršile mnoge ratne zločine i nečovečno postupale sa srpskim i hrvatskim vojnim i civilnim zarobljenicima.\nPosle rata u BiH, Delić je bio komadant Zajedničke komande Vojske muslimansko-hrvatske Federacije BiH.\nU penziju je otišao u septembru 2000. godine.\nPošto je Međunarodni krivični sud za bivšu Jugoslaviju u Hagu podigao protiv njega optužnicu, Delić se dobrovoljno predao tribunalu 28. februara 2005, a u prvom pojavljivanju pred sudijom 3. marta 2005. izjasnio se da nije kriv.\nPrvobitna optužnica protiv Delića potvrđena je 17. mart 2005. godine, a izmenjena je 30. juna 2006. godine.\nDelić je, posle 11 meseci suđenja, 15. septembra 2008. osuđen na tri godine zatvora, za zločine koje je počinio odred "El Mudžahedin".\nDelića je Tribunal osudio i po drugoj tački optužnice koja ga je teretila za "okrutno postupanje kao prekršaj pravila i običaja ratovanja", u vezi dešavanja u selu Livade i logoru Kamenica iz jula i augusta 1995. godine.\nOPASNI FAKTORI Čak šest hiljada MUDŽAHEDINA dobilo dozvolu za boravak u Albaniji\n"MALA ZLOBNA EVROPSKA DRŽAVA" U zapaljivom govoru vrhovni vođa Irana OSUO PALJBU i po Albaniji\nIMAO OGROMNU MOĆ Ko je bio iranski general zbog čijeg ubistva sad svi strahuju od NOVOG RATA\n"NIJE DOBRO PONAŠATI SE NACIONALNO" Direktor SZO: Vakcina protiv korone za sve, kao javno dobro\nDo ekonomskog oporavka u svetu moglo bi doći znatno brže ako bilo koja vakcina protiv kovida-19 bude na raspolaganju svima, kao javno dobro, predočio je danas generalni direktor Svetske zdravstvene organizacije (SZO) Tedros Adanom Gebrejesus govoreći na video panelu sa članovima Bezbednosnog Foruma u Aspenu, SAD, prenela je TV mreža NBC.\nU jeku sukoba sa Vašingtonom, Turska će po svemu sudeći ostati bez aviona F-35, perjanice SAD vazduhoplovstva. Nabavka ruskog PVO sistema S-400 žestoko je uzdrmala odnose sa Amerikom, pa su Turci posegli za drugim rešenjima.\nNapad Japanaca na Perl Harbor 1941. godine, naterao je SAD da se uključe u II svetski rat. Posle četiri godine borbi, japansko carstvo je bilo prinuđeno da potpiše kapitulaciju, a na to ga je naterala jedina upotreba atomskog oružja u dosadašnjoj istoriji. Prva na meti bila je Hirošima, na koju je bačena bomba razarajuće moći, kodnog imena "Mališan":\nDRŽAVE SVODE RAČUNE ZA NAJTEŽI PERIOD OVE GODINE Korona rušila ekonomije, Srbija ipak dobro prošla kroz prvi udar\nSa strepnjom su svi očekivali privredne rezultate drugog tromesečja ove godine, i to ne bez razloga. Upravo je to period kada je pandemija virusa "zavladala" i ekonomijom, jer je tada najveći deo aktivnosti zaustavljen širom planete. Baš ti rezultati pokazuju posledice smanjenja lične potrošnje, izvoza, zaliha, investicija, a u saopštenjima se nižu epiteti poput "najteži" i "najoštriji" kvartalni pad ikada.\nMladi policajac Vinćenco Maria Tripodi koji je dežurao na telefonskoj centrali torinske policije postao je junak dana i dobio i sve pohvale, pa i od premijera Đuzepea Kontea, jer je poziv jedne žene koja je tražila sa joj se dostavi pica, odmah shvatio kao apel za pomoć, a ne telefonsku grešku i na vreme intervenisao i sprečio ozbiljnije posledice porodičnog nasilja.\n(VIDEO) ZAJEDNO ĐUSKAJU U STANU Ana Nikolić u štiklama, top sređena, podelila prelepe trenutke sa ćerkicom Tarom\nLetnje zatišje u trgovanju akcijama, indeksi u "zelenom"


Moskva: Nadmeni ispadi iz Vašingtona protiv Rusije i Kine više ne iznenađuju\nIzvor: Vostok.rs, 11.Jul.2020, 09:51\nMinistarstvo spoljnih poslova Rusije se oglasilo povodom izjave državnog sekretara SAD Majka Pompea o nacrtu ruske rezolucije o Siriji, rekavši da je to još jedan pokušaj izvrtanja činjenica u korist sopstvenih interesa, ali da nadmeni ispadi iz Vašingtona više ne iznenađuju.\n„Moskva je razočarana time kako je američki državni sekretar Majk Pompeo dozvolio sebi da komentariše diskusije u SB UN u vezi sa nacrtom rezolucije o pograničnom mehanizmu isporuke humanitarne pomoću Siriji. To je još jedan pokušaj izvrtanja činjenica i realnosti u korist svojih političkih interesa. Nadmeni ispadi iz Vašingtona protiv Rusije i Kine, nažalost, više ne iznenađuju. Ali iznenađuje lakoća s kojom se otvoreno izvrće aktuelna situacija u Siriji na račun špekulacija o humanitarnim potrebama Sirijaca“, navodi se u saopštenju Ministarstva. Ističe se da Rusija nije protiv produženja pograničnog mehanizma. „Međutim, smatramo da je neophodno da se mehanizam uskladi sa realnom situacijom ’na terenu‘, pre svega u Idlibu i da se izbegnu situacije u kojima bi on ometao organizovanje humanitarnih isporuka iz unutrašnjih delova zemlje, preko kontakt linije“, precizirano je u saopštenju. Kako se ističe, Moskva se uvek zalagala i zalaže se za povećanje isporuka humanitarne pomoći svim Sirijcima kojima je to neophodno na celoj teritoriji Sirije u dogovoru sa vladom zemlje, u koju se pomoć šalje. „Upravo tu okolnost zapadne zemlje ’dočekuju na nož‘. To samo potvrđuje da nisu zainteresovani za pomoć onima kojima je to neophodno i da je njihova jedina težnja da iskoriste humanitarnu pomoć kao instrument za podrivanje suvereniteta i teritorijalnog integriteta Sirije“, navodi se u saopštenju.


Program nove vlade: Polovina od 10 tačaka tiče se ekonomije - Sputnjik Srbija\n08:06 19 Januar 2021\nProgram nove vlade: Polovina od 10 tačaka tiče se ekonomije\n© Sputnik / Brankica Spasić\n08:53 24.05.2016 (osveženo 09:47 24.05.2016) Preuzmite kraći link\nPolovina od 10 tačaka programa nove vlade tiče se ekonomije, a značajan deo pripada i obrazovanju, zdravstvu i evropskim integracijama, objavio je danas „Blic“.\nVučić: Imam Vladu, nerešena dva resora\nReč je, kako navodi taj list, o polaznim tačkama koje će u programu biti detaljno razrađene, a premijer Aleksandar Vučić će svaku stavku obraditi na 10 strana.\nPrva tačka premijerovog programa nove vlade odnosi se na radna mesta, odnosno smanjenje nezaposlenosti i ulaganje u nova radna mesta za budućnost — IT, preduzetništvo, mala i srednja preduzeća, strana ulaganja…\nSledeća tačka je uravnotežen budžet, rešavanje problema iz prošlosti — NPL, odnosno restrukturiranje duga, zatim preduzeća u državnom vlasništvu, odnosno privatizacija, energetika, prenosi Tanjug.\nPremijer je kao treću tačku, prema pisanju „Blica“, odredio povezivanje Srbije sa svetom, ulaganje u infrastrukturu i turizam kako bi Srbija postala regionalno saobraćajno čvorište — infrastruktura, koridori, pruge, luke, turizam, odnosno letovi, avio-saobraćaj, MRO (održavanje, popravka, remont)…\nKao peti cilj je postavljen pokretanje poljoprivrede i podsticanje zemljoradnika da uvećaju i prošire proizvodnju — dodatna vrednost, marketing, reforma u oblasti poljoprivrednog zemljišta, reforma podsticaja…\nNikolić: Mandat Vučiću, u vladi pored SVM još neka lista\nSledeća tačka je kvalitetno obrazovanje mladih i reforma obrazovanog sistema Srbije — predškolsko, dualno obrazovanje, reforma visokog obrazovanja, sveobuhvatni programi za mlade, a sledi zdravlje i novi plan za zdravstvenu zaštitu, kroz rad na prevenciji bolesti, uređenje zdravstvenih ustanova, smanjenje vremena čekanja, veći kvalitet nege, rešavanje pitanja strukturnih viškova.\nObezbeđenje pravednog društva, borba protiv korupcija i podrška onima kojima je najpotrebnija kroz pravedniji sistem socijalne zaštite je sedma tačka programa, a sledi stvaranje sistema koji služi građanima, kroz korenite promene ka efikasnom javnom sektoru — racionalizacija broja zaposlenih u cilju efikasnosti (plata), eliminisanje birokratije, E-vlada.\nSlede očuvanje bezbednosti zemlje, borba protiv kriminala, očuvanje nacionalne bezbednosti i borba protiv terorizma, zaštita od katastrofa i zaštita životne sredine, a 10. tačka put Srbije u EU.\nprogram, vlada, ekonomija, Srbija\n07:56 „Severni tok 2“: Nemačke vlasti reagovale na najavu novih sankcija SAD\n07:51 Nova hapšenja u Americi zbog napada na Kapitol\n07:37 Kazahstan: Stiže ruska vakcina „Sputnjik Ve“, vakcinacija počinje mesec dana pre plana\n07:32 Počinje masovna vakcinacija prioritetnih grupa u Srbiji\n07:29 Javno progovorila još jedna glumica koja je Aleksića prijavila policiji


#DogadjajNedelje je “Utisak nedelje”\nCategory : ANKETA\nKorisnici društvenih mreža su u ovonedeljnoj anketi za #DogadjajNedelje izabrali najavu povratka Olje Bećković i emisije “Utisak nedelje” na televiziju “TOP kanal” već početkom aprila.\nEmisija je praktično ukinuta u jesen 2014. godine nakon višegodišnjeg trajanja, čime je javno mnjenje ostalo uskraćeno za pravu debatu i raspravu političkih neistomišljenika.\nUpravo je i akcija #DogadjajNedelje koju smo pokrenuli prošlog vikenda zamišljena kao podsetnik na sjajnu emisiju koju smo svake nedelje u 21 čas sa nestrpljenjem iščekivali. Gospođi Bećković želimo srećan povratak na male ekrane, a rezultati ankete pokazuju da u tome nismo usamljeni.\n#DogadjajNedelje: 115.000 dece u Srbiji živi u apsolutnom siromaštvu\nFoto: Miroslav Dragojević Prema mišljenju korisnika društvenih mreža proteklu sedmicu obeležio je izveštaj kancelarije Unicefa u kojem se kaže da u Srbiji trenutno živi 115.000 dece u apsolutnom siromaštvu i da je dodatnih 30,2% u riziku da padne ispod linije siromaštva. Ovaj podatak možda i ne bi bio toliko šokantan …\n#DogadjajNedelje je “Volkanje i želkanje – zlostavljač Jutka“\nKorisnici društvenih mreža su u ovonedeljnoj anketi za #DogadjajNedelje izabrali slučaj Marije Lukić, koja je javno iznela činjenice o zlostavljanju od strane trenutno, a nadajmo se zauvek, bivšeg predsednika opštine Brus Milutina Jeličića. Ni emisija u kojoj je gošća bila Marija Lukić nije uspela da prođe bez mešanja politike i …\n#DogadjajNedelje: Smena dr Stojkovića\nNaslovna foto: D.Danilovic / RAS Srbija Prema mišljenju korisnika društvenih mreža za #DogadjajNedelje koja je za nama izabrana je smena genetičara dr Miodraga Stojkovića sa mesta šefa katedre za matične ćelije na doktorskim studijama Fakulteta medicinskih nauka (FMN) u Kragujevcu. Ova odluka je izazvala veliku polemiku, tako da je pod …


Izvor: B92/Politika arhiva vesti 10.02.2017 - Naslovi.net\nČanak potpisao deklaraciju o militarizaciji Balkana\nRijeka -- Predstavnici Liste za Rijeku i LSV Danko Švorinić i Nenad Čanak potpisali su u Rijeci zajedničku Deklaraciju protiv militarizacije Balkana i Jugoistočne Evrope. To je saopštio Biro za informisanje LSV. Kako se navodi, predstavnicu dveju… »\nČak i ako Francuska odbije zahtev za izručenje Ramuša Haradinaja njemu će moći da se sudi pred Specijalnim sudom za ratne zločine OVK. To je za RTS izjavio generalni sekretar Ministarstva spoljnih poslova Veljko Odalović Povodom odlaganja odluke… »\nGradonačelnik Osijeka oštro po Dačiću; SPS: Sramni napad\nBeograd -- Gradonačelnik Osijeka Ivan Vrkić kaže da "nema smisla" da o katoličkom nadbiskupu Alojziju Stepincu polemiše s ministrom spoljnih poslova Srbije Ivicom Dačićem. Kako kaže, nema smisla da polemiše sa Dačićem, koji je "nasledio… »


Povećali plaće radnicima kako bi ih zadržali u BiH » pressing.ba\nPovećali plaće radnicima kako bi ih zadržali u BiH\n06.09.2018 u 16:30\nDelegacija Skupštine i Vlade Tuzlanskog kantona predvođena predsjednikom Skupštine Senadom Alićem i premijerom Jakubom Suljkanovićem, posjetila je jučer kompanije „Rial – Šped“ i „DMDE“. Kako je tokom sastanaka istaknuto radi se od kompanijama na čije je poslovanje i poslovne rezultate, te društveno odgovorni odnos Doboj Istok izuzetno ponosan. Tokom sastanaka premijer Suljkanović je privrednicima prezentirao rad i aktivnosti Vlade, te ukazao na ono što je bilo u fokusu rada tokom protekle godine, kao i na potencijalne pravce u kojima bi se trebalo djelovati u budućnosti.\nIzmeđu ostalog posebno su podcrtana dva projekta, to su kreditna linija za privredne subjekte, koja je prije nekoliko dana uspješno i okončana, kao i investicijski projekat kreditnog zaduženja Kantonalne direkcije cesta, što je i svojevrstan poticaj i otvaranje posla za sve kompanije koje se bave niskogradnjom. Samim kreditnim zaduženjem za izgradnju regionalnih puteva Vlada je dala jednu injekciju privrednicima koji se bave niskogradnjom. Izgradnja ovih putnih pravaca sigurno će rezultirati većom količinom posla, prijemom novih radnika, a samim tim i privrednim rastom.


SDFBiH - Savez organizovao dvodnevnu radionicu na temu UN Konvencije o pravima OSI\nSavez distrofičara Federacije Bosne i Hercegovine, 13. i 14. septembra 2021. godine, u Hotelu Sunce u Neumu, organizovao je dvodnevnu edukativnu radionicu na temu „Konvencija Ujedinjenih nacija o pravima osoba sa invaliditetom“, a u sklopu realizacije projekta „Osigurajmo puno i ravnopravno uživanje svih ljudskih prava za oboljele od distrofije na području FBiH.\nCilj radionice bio je dodatno edukovati predstavnike i lidere udruženja oboljelih od distrofije sa područja F BiH o njihovim pravima koja su zagarantovana UN Konvencijom o pravima osoba sa invaliditetom, te na koji način da UN Konvenciju koriste u zagovaranju za unapređenje određenih prava. Predavač na radionici bio je G-din Fikret Zuko, koji ima dugogodišnje iskustvo u ovoj oblasti.\nRealizacija projekta je omogućena kroz finansijsku podršku Ministarstva za ljudska prava i izbjeglice BiH, kojem se ovim putem još jednom zahvaljujemo na ukazanom povjerenju i pruženoj prilici da na ovaj način, kroz zajedničko djelovanje, doprinesemo stvaranju uslova za puno i ravnopravno uživanje svih ljudskih prava za oboljele od distrofije na području Federacije BiH.\nOrganizacija edukativne radionice se realizovala prema smjernicama i naredbama Kriznog štaba Federalnog ministarstva zdravstva, te su se učesnici pridržavali svih propisanih epidemiološko-zaštitnih mjera i preporuka koje su na snazi.


Predstavljen Katalog potencijalnih projekata javno - privatnog partnerstva TK - Privredna štampa\nPredstavljen Katalog potencijalnih projekata javno – privatnog partnerstva TK\nPremijer Jakub Suljkanović istaknuo je: „ Model javno-privatnog partnerstva novina je u teoriji i praksi javnog sektora i privlači sve veću pažnju kako institucija, tako i poslovnog sektora. Katalog će svima nama omogućiti širu dimenziju o potencijalima koje javno-privatno partnerstvo pruža za naš Kanton i dodatni uvid u sve sfere javnih usluga u kojima javno-privatno partnerstvo može biti optimalno sredstvo saradnje između javnog i privatnog sektora.”\nPrema riječima ministra privrede Osmana Puškara Ministarstvo će odmah nakon promocije Kataloga raspisati konkurs za manje projekte na koje će moći konkurisati lokalne zajedince, javna preduzeća i pojedinci te ponuditi i nove ideje, pored ovih koje su već planirane. Ministarstvo privrede i Vlada TK će bit će na raspolaganju oko prvih ugovaranja, istaknuo je ministar Puškar.\nVlada TK već je usvojila srednjoročne planove potencijalnih projekata javno – privatnog partnerstva koje su dostavili Ministarstvo obrazovanja i nauke i Ministarstvo zdravstva. Prema ovim planovima u periodu 2018-20. godina Ministarstvo obrazovanja i nauke je planiralo tri projekta od kojih je za „Unaprjeđenje prostornih kapaciteta Kampusa Univerziteta u Tuzli” već urađeno idejno rješenje, dok se „Izgradnja školskih objekata Osnovna muzička škola Tuzla” i „Srednja muzička škola „Čestimir Mirko Dušek” Tuzla”, te „Izgradnja škola i fiskulturnih sala na području Tuzlanskog kantona” još nalaze u idejnoj fazi. Procijenjena vrijednost ovih projekata oko 32 miliona KM.\njavno-privatno partnerstvopotencijaliTuzlanski kanton


Predsednik Vučić danas sa Lajčakom: Predstavnik EU u dvodnevnoj poseti Srbiji - Objektiv\nNaslovna » Vesti » Politika » Predsednik Vučić danas sa Lajčakom: Predstavnik EU u dvodnevnoj poseti Srbiji\nPredsednik Vučić danas sa Lajčakom: Predstavnik EU u dvodnevnoj poseti Srbiji\nU pitanju je moja regularna poseta u cilju razgovora sa liderima o tome kako dalje napredovati u procesu dijaloga, poručio je Lajčak\nIzvor: Tanjug / Politika\n/ 09:08 • 20.09.2021. • 20.09.2021.\nFoto: TANJUG/ STARHINJA ACIMOVIC/ nr\nSpecijalni predstavnik Evropske unije Miroslav Lajčak dolazi danas u dvodnevnu posetu Srbiji, koja zajedno sa prošlonedeljnom posetom Prištini za cilj ima ponovni pokušaj EU da se u dijalogu Beograda i Prištine postigne već dugo očekivan i neophodan korak napred.\n– U pitanju je moja regularna poseta u cilju razgovora sa liderima o tome kako dalje napredovati u procesu dijaloga, poručio je Lajčak pred dolazak u region.\nLajčak će se u Beogradu prvog dana posete sastati sa predsednikom Srbije Aleksandrom Vučićem, a za očekivati je da tom prilikom Vučiću prenese stavove premijera privremenih prištinskih institucija Aljbina Kurtija, sa kojim se Lajčak čak dva puta sastajao tokom svoje prošlonedeljne posete Prištini.\nIz Brisela su u više navrata dolazile informacije da Lajčak želi da što bolje pripremi novi sastanak Vučiha i Kurtija kako bi se izbegla situacija iz prethodne dve runde razgovora na visokom nivou Beograda i Prištine, koji su se umesto iz EU najavljivanim napretkom završile potpunim odsustvom razumevanja i kompromisa.\nI dok zvanično Brisel i dalje poziva “obe strane” u dijalogu na konstruktivnost, nezvanični diplomatski izvori i analitičari ukazuju na nemogućost EU da kontroliše i predvidi poteze novog premijera privremenih vlasti u Prištini.\nKompleksnost saradnje Lajčka, kao posrednika u dijalogu, sa novom administracijom u Prištini, ogleda se i u sve dužim razgovorima i posetama upravo kosovskoj strani.\nLajčak je pred ovu posetu Prištini i Beogradu odbio da daje intervjue za medije, a zvanično je poručio da se “mora naći balans između transparentnosti procesa i zaštite dijaloga jer se razgovara o vrlo osetljivim pitanjima”.\n– U ovom procesu svi učesnici vrlo detaljno znaju šta treba da rade, poručio je Lajčak i dodao da su i zemlje članice EU u potpunosti informisane o stanju i svim koracima dijalogu.\nIako posrednici u dijalogu, a time i garanti sprovođenja dogovorenog, iz EU poručuju da je u rukama Beograda i Prištine da dođu do normalizacije ukoliko ne žele da ostanu “zaglavljeni” na putu ka boljem životu.\n– Nametnuto rešenje neće biti održivo. To neće biti brislelski, niti vašingtonski dogovor, već dogovor do koga Beograd i Priština moraju da dođu i da ga primene i poštuju, zaključuje Lajčak pred ovu posetu.\nIstovremeno, Lajčak, koji je početkom svog mandata 2020. godine najavljivao da je konačni sporazum Beograda i Prištine pitanje meseci, a ne godina, sada insitira na činjenici da sadržaj sporazuma, njegovo postizanje i primena isključiovo zavise od političke volje i kooperativnosti dve strane u procesu.\nVAŽNA POSETA: Predsednik Vučić sutra u Državnom data centru u Kragujevcu\nNe postoji kandidat koji može da ugrozi Vučića: SNS ima rejting koji je rekordan


Uzbuna u Kelnu: Uhvaćen muškarac zbog kog je blokiran aerodrom\nNemačka policija uhvatila je u ponedeljak muškarca osumnjičenog da je zaobišao bezbednosne kontrole zbog čega je avio saobraćaj na nemačkom aerodromu Keln-Bon bio obustavljen nekoliko sati.\nZa SMS pretnje 815 evra\nKnjiževnik Zoran Ćirić, optužen da je ugrozio sigurnost gradonačelnika Niša Zorana Perišića, proglašen je krivim i osuđen na kaznu od 100.000 dinara (815 evra).\nSvaki peti Amerikanac smatra Rusiju "ozbiljnom pretnjom"\nViše od 20 procenata Amerikanaca smatra da Rusija predstavlja opasnost za SAD, pokazali su rezultati ankete televizije Si-En-En i istraživačke službe ORC.\nRusija nije pretnja ni za koga, ali...\nRusija ne predstavlja pretnju ni za koga, ali neće ignorisati potencijalne pretnje za njene interese, saopštio je portparol predsednika Rusije Dmitrij Peskov.\nDžihadisti pozivaju sledbenike: Ovo su Njujorčani koje treba da napadnete\nGrupa hakera povezanih sa Islamskom državom postavila je na Internetu spisak sa hiljadama imena stanovnika Njujorka i pozvala svoje sledbenike da ih napadnu, javila je agencija Rojters pozivajući...\nObama: Putin pokušava da potkopa Evropu\nVozač šibenskog autobusa pretio dečaku: Je*em li ti majku četničku!\nAmeri drhte od novih ruskih podmornica\nAmerički admiral Mark Ferguson primetio je poboljšanje tehničkih i borbenih karakteristika ruske podmorničke flote, zbog čega je izrazio zabrinutost planovima NATO-a da štedi na Ratnoj...\nIslamisti objavili sledeću metu: Mađarska u panici!\nIslamska država (IS) zapretila je napadom na Evropu, a Mađarsku je navela kao moguću metu, rekao je u sredu glavni savetnik mađarskog premijera Đorđi Bakondi.\nOna želi Srbiju u NATO: Prete joj ovako - "j*bem li ti dete mrtvo!"\nJelena Milić, direktorka Centra za evrotlantske studije i zagovornica ulaska Srbije u NATO, već mesecima je meta najstrašnijih pretnji i uvreda.\n"Nuklearni terorizam sve realnija pretnja"\nSvet mora da se bolje zaštiti od opasnosti nuklearnog terorizma, upozorava čelnik Međunarodne agencije za atomsku energiju (IAEA) Jukija Amano i navodi da se sve manje može isključiti mogućnost...


ŠTA JE HARI REKAO VILIJAMU POSLE SAHRANE? Britanski eksperti čitali sa 31\t60\nLUKAŠENKO: Planirali da UBIJU MOJU DECU I MENE! Pratili smo ih i uhapsili, 31\t202\nIlustracija, Foto: EPA/SASCHA STEINBACH\nNatasa Pavlovic\t 05.03.2021. 09:02h\nMnoge firme u Nemačkoj nalaze se na korak do bankrota i opstaju samo zahvaljujući pomoći države, a ekonomski eksperti procenjuju da se radi o 25.000 preduzeća.\nFinansijska pomoć po sistemu "kap po kap" bila je i još je strategija kojom Nemačka pokušava da ublaži žestoke posledice korona krize. Finansijska pomoć, međutim, samo odlaže bankrot, piše Dojče vele (DW).\nEkonomski stručnjaci strahuju da bi to moglo da se završi talasom bankrota čim država prestane da pomaže.\n"Apsolutno je razumljivo to da se finansijski pomažu preduzeća koja su zbog lokdauna upala u probleme", kaže ekspert instituta za evropska ekonomska istraživanja "Lajbnic" iz Manhajma (ZEW).\nDodaje, međutim, da bi, "pored troškova koji se mere milijardama", nediferencirani pristup mogao "negativno da se odrazi na srednjoročni privredni rast i razvoj produktivnosti u Nemačkoj".\nfoto: EPA/ Clemens Bilan\nOsim što je dao pomoć vrednu milijarde, zvanični Berlin doneo je i odluku o prestanku obaveze podnošenja zahteva za stečaj. Kompanije su obično dužne da prijave stečaj u roku od tri nedelje u slučaju nesolventnosti. Nemačka vlada je to pravilo stavila van snage prošle godine u martu, prvo do kraja septembra, a onda i do kraja 2020. godine.\nMeđutim, u izmenjenom obliku pravilo važi do kraja aprila ove godine, za kompanije koje su od 1. novembra do 31. decembra predale zahtev za pomoć zbog štete koju trpe zbog pandemije i koje su uz tu pomoć mogle da izbegnu stečaj.\nU privrednim granama koje su posebno pogođene krizom, u stečaj je otišlo manje od polovine firmi koliko se očekivalo prošle godine.\n"Ta razlika posebno je uočljiva kod malih preduzeća, onih sa manje od deset zaposlenih. A što su kompanije veće, razlika se smanjuje", objašnjava Georg Liht, rukovodilac Odeljenja za istraživanje inovativne ekonomike i preduzetničke dinamike na institutu ZEW.\nIstraživanja Lihta i njegovog tima pokazuju da najveći deo firmi kojima preti bankrot čine upravo mali preduzetnici. Eksperti procenjuju da će 25.000 preduzeća otići u stečaj nakon što prestanu da dobijaju pomoć.\n"Što se tiče preduzeća koja su pre krize poslovala dobro, teško je proceniti kakva je situacija s njima u vezi sa stečajem. Zato bi političari trebalo da i u daljem toku korona krize, nakon pažljive provere, pružaju finansijsku pomoć preduzećima", smatra Liht.\nDrugi je problem to što pomoć još nije ni stigla do mnogih kompanija. U centru kritike je ministar privrede Peter Altmajer (CDU).\n"Broj preduzetnika koji su nezadovoljni radom ministra Altmajera u konstantnom je porastu", kaže Markus Jerger, direktor Nemačkog udruženja srednjih preduzeća (BVMW).\n"Srednji preduzetnici kritikuju to što je prijavljivanje za pomoć koju je obezbedilo ministarstvo previše birokratski organizovano i previše komplikovano. Tako je savezni ministar privrede od spasioca postao pogrebnik čitave branše", žali se Jerger.\nNEMAČKE PIVARE TRAŽE POMOĆ OD DRŽAVE: Zbog korone bacaju neprodato pivo, vredno milione evra\nAlarm su uključila i druga privredna udruženja, jer najveći deo novembarske i decembarske pomoći još nije stigao do kompanija.\nJedno ispitivanje instituta Ifo je pokazalo da bi ekonomska politika u krizi, sveukupno gledano, mogla značajno da bude poboljšana. Pre istraživanju instituta, skoro polovina stručnjaka se o korona politici izjasnila sa "nezadovoljan" (27 odsto) i "veoma nezadovoljan" (20 odsto).\nInstitut Ifo i list Frankfurter algemajne cajtung svaka dva meseca anketiraju profesore ekonomije na nemačkim univerzitetima, a političari reaguju sporo i nefleksibilno. Tako je rezultate ispitivanja od ovog utorka sažeo Niklas Potrafke, direktor Ifo centra za javne finansije i političku ekonomiju.\n"Rezultati novog istraživanja pokazuje da još ima prostora da se poboljša ekonomska politika u vreme korone", istakao je Potrafke, navodi se u tekstu DW-a.\nKINESKI PREMIJER: Postavili smo sebi cilj da imamo rast od najmanje 6 odsto ove godine\nAUSTRIJANCI NE VERUJU SVOJOJ VLADI: Dve trećine njih smatra da mere protiv korone nanose štetu ekonomiji\nHRVATSKA IMA PLAN ZA IZLAZAK IZ KRIZE: Turisti mogu i da se presele na Jadransku obalu, čak i bez mučne birokratije\nŠTA JE HARI REKAO VILIJAMU POSLE SAHRANE? Britanski eksperti čitali sa usana razgovor braće, evo šta su saznali FOTO 31\t60\nLUKAŠENKO: Planirali da UBIJU MOJU DECU I MENE! Pratili smo ih i uhapsili, verovatno su povezani sa CIA i FBI! Ovo je bio plan! 31\t202


GLASAČKI LISTIĆI SE ŠTAMPAJU U BIJELOM POLJU - CG Live\nGLASAČKI LISTIĆI SE ŠTAMPAJU U BIJELOM POLJU\nGlasački listići na parlamentarnim izborima u Crnoj Gori, koji će biti održani 30. avgusta, biće žute boje i štampaće se u bjelopoljskoj štampariji Merkator, odlučila je Državna izborna komisija (DIK).\nGlasački listići na službenom jeziku štampaće se na formatu B-5, a na dvojezičnom pismu na formatu A-4.\nGlasački listići štampaju se u broju koji odgovara broju birača u Crnoj Gori, utvrđenom u skladu sa Zakonom o biračkom spisku. Istovremeno, će se štampati tri odsto rezervnih glasačkih listića od ukupnog broja birača, prenosi Mina.\nGlasački listići će se štampati u Štampariji Merkator International DOO Bijelo Polje.\n“Nabavku posebno zaštićenog 120-gramskog papira sa vodenim žigom za štampanje glasačkih listića, izvršiće Štamparija Merkator koja je dužna da obezbijedi potrebnu količinu papira za štampanje glasačkih listića, u broju koji će se odrediti posebnom odlukom DIK-a”, kaže se u Odluci.\nPrevious MAŠA JOKIĆ LITTLE MISS CRNE GORE\nNext ISTRAŽUJEMO: ZAHVALJUJUĆI ADEKVATNOJ REAKCIJI UPRAVE BJELOPOLJSKI ZATVOR JEDINI U REGIONU BEZ KORONE


PD će tražiti informaciju kako je izdata saglasnost za nabavku respiratora - Akta.ba\n20.05.2020. 18:10 / Izvor: Avaz.ba\nPredstavnički dom Parlamenta Bosne i Hercegovine usvojio je danas Zakon o sudskoj policiji BiH dok podršku nije dobio Prijedlog zakona o lijekovima i medicinskim sredstvima BiH.\nZbog nepostojanja entitetske većine nije prihvaćeno negativno mišljenje Ustavnopravne komisije o Prijedlogu zakona o izboru sudija Ustavnog suda BiH koje je prethodno birao predsjednik Evropskog suda za lјudska prava, čime je taj prijedlog upućen na naknadno usaglašavanje.U slučaju da je prihvaćeno negativno mišljenje, taj bi prijedlog već okončao svoj parlamentarni put.\nZastupnici u Predstavničkom domu Parlamenta BiH nisu usvojili poslaničku inicijativu Šemsudina Mehmedovića kojom se traži izmjena odluke Zajedničke komisije za administrativne poslove u smislu da se poslanicima dok traje blokada rada Predstavničkog doma obustave isplate plaće za svaki mjesec u kome se ne održi bar jedna sjednica Doma, kao i svim poslanicima koji u tekućem mjesecu ne prisustvuju bar jednom zasjedanju.\nUsvojen je zaključak poslanika Nermina Nikšića da Predstavnički dom traži od Agencije za lijekove i medicinska sredstva BiH preciznu informaciju o tome kako je došlo do davanja saglasnosti firmi "Srebrena malina" za nabavku respiratora.\nZastupnici HDZ-a napustili su sjednicu i nisu ni glasali ni po jednoj tački dnevnog reda.


Vučić se sastao s Mogerini, s Tačijem razmenio nekoliko rečenica – www.radiobalkanfox.com\nSrpski predsednik Aleksandar Vučić u prisustvu visoke predstavnice EU za spoljnu politiku i bezbednost Federike Mogerini u Sofiji je razmenio nekoliko reči sa predsednikom privremenih institucija Prištine Hašimom Tačijem.\nVučić je, inače, u razgovoru s šeficom diplomatije EU Federikom Mogerini ponovio da je Srbija spremna za dijalog u svakom trenutku, ali da su preduslov za to da se sprovedu potpisani sporazumi iz Brisela i formira ZSO, te da bude jasno iskazano da druga strana takođe pristaje na kompromise.\n„Da dolazimo na dijalog, možete da ga zakažete kad hoćete, ali prvo da se završi započeti proces i formira ZSO, a drugi uslov je da je druga strana spremna na kompromisne razgovore. A da dolazimo na razgovore i da nam drže pridike o teritoriji, a samo ih teritorija zanima, to su stvari koje smo postavili na jasan način“, porucio je VUčić.\nUpitan da li je razgovarao s kovoskim predsednikom Hašimom Tačijem, koji je takođe imao susret s Mogerini, Vučić je rekao da je razmenio nekoliko kurtoaznih rečenica „to je to“.\nDobra vest je da vrata nisu zatvorena drugim profesijama Ukoliko se projekat izgradnje jeftinih stanova za bezbednjake pokaže uspešnim nakon godinu ili dve, mogao bi da se proširi i na druge zaposlene...\n23. маја 2018., 07:19


Srećan Dan Evrope!. Fondacija Centar za demokratiju\nDevetog maja 1950. godine, francuski ministar spoljnih poslova Robert Šuman predstavio je svoj predlog stvaranja organizovane Evrope. „Šumanova deklaracija“ smatra se početkom stvaranja velike Evropske zajednice zasnovane na vrednostima slobode, demokratije, ljudskih prava, današnje Evropske unije.\nEvropska zajednica nastala je kao potreba evropskih zemalja da prevaziđu posledice Drugog svetskog rata, postave nove temelje bezbednosti, ekonomskog napretka, socijalnog razvoja, tolerancije i solidarnosti. Izgradnja takve zajednice, sastavljene od nacionalnih država sa velikim tradicijama, istorijskim iskustvima, različitim stepenom razvijenosti, nije mogla biti laka. Stvaranje zajedničkih institucija, prenošenje nadležnosti sa država članica na evropski nivo, često je nailazila na podozrenje i otpor. Hod ka Evropskoj uniji, zajedničkoj valuti, zajedničkoj bezbednosnoj i spoljnoj politici, odvijao se kroz različite krize, ali donosio je i velike uspehe. Jedan od tih uspeha bio je i proces proširenja Unije. Pored ekonomskih i institucionalnih problema i Bregzita, danas se Unija našla i pred novim izazovom kako da odgovori na posledice pandemije Covid-19. Istorija nam pokazuje da Unija ima potencijal za rešavanje kriza i veštinu da iz kriza izlazi snažnija.\nFondacija Centar za demokratiju od svog osnivanja zastupa ideju i program integracije Srbije u Evropsku uniju na osnovu ubeđenja da ćemo samo usvajajući evropske vrednosti, jačajući našu ekonomiju u saradnji sa EU, razvijajući naše društvo kao demokratsko, tolerantno i na pravu zasnovano, moći da stanemo u red razvijenih evropskih zemalja, obezbedimo našim građanima dostojanstven život i zaštitu prava.\nFondacija Centar za demokratiju svima čestita Dan Evrope!


Volvo u problemu – zbog kvara sistema povukli 730.000 vozila - BIGportal.ba\nVolvo u problemu – zbog kvara sistema povukli 730.000 vozila\n19 Marta, 2020 19 Marta, 2020 0204\nŠvedski proizvođač automobila je zbog neispravnog sistema automatskog kočenja u hitnim situacijama bio primoran da povuče veliki broj vozila.\nVolvo je bio prinuđen da povuče 736.430 vozila širom sveta zbog sistema automatskog kočenja u hitnim situacijama, čuvenog AEB-a, a taj problem je prva uvidela danska kompanija FDM toko testiranja 2019. godine.\n“Problem je otkriven tokom testa automatiziranih sistema vožnje (ADAS). Sistem kočenja u hitnim situacijama u slučaju Volva XC60 nije funkcionisao, što znači da automobil nije automatski aktivirao kočnice kao što se očekivalo prilikom prilaska specijalnom testnom jastuku, iako je dizajniran da to učini”, rečeno je tada.\nVolvo je preuzeo automobil i vratio ga u Geteborg, gde je ustanovljeno da se radi o problemu većih razmera i da je povezan sa softverskim problemom AEB senzora u vetrobranskom staklu.\nZbog toga su automobili vraćeni u fabriku kako bi se rešio problem koji je prisutan na modelima V90, S90, V60, XC60, XC40 i XC90 proizvedenim od 21. januara 2019. godine.\n“Pomoćni sistem koji je dizajniran da zaustavi automobil automatski u specifičnim situacijama i samo kad je sudar neizbežan možda neće funkcionisati kako bi trebao u određenim situacijama i pri određenim temperaturama. To znači da AEB sistem možda neće zakočiti kada se kreće prema određenim objektima, pešacima i biciklistima. Međutim, u slučaju pešaka i biciklista, sistem uvek pruža vizuelno i zvučno upozorenje na sudar, kao i pomoć pri kočenju. Automobili su bezbedni za korišćenje jer problem ne utiče na standardni kočioni sistem. Incidenata nije bilo”, rečeno je iz Volvoa.\nNovo dostignuće: Više od milijardu mjesečnih korisnika


(FOTO,VIDEO) Beograd: ''Brđani'' započeli pripreme za nastavak šampionata\nFudbalski klub Čukarički započeo je danas proces priprema za nastavak šampionata, a novi šef stručnog štaba Nenad Lalatović obavio je prozivku na kojoj je bilo prisutno 30 igrača.\nŠef stručnog štaba Čukaričkog Nenad Lalatović izvršio je danas prozivku igrača koji započinju proces priprema za prolećni nastavak takmičenja u okviru Super lige Srbije. Na prozivci je bilo prisutno 30 igrača, dok će se internacionalci Regan Obeng, Ismael Beko Fofana i Lukas Pisentin pridružiti timu za nekoliko dana, po povratku iz inostranstva.\nTokom prethodnih dana obavljeni su lekarski pregledi igrača, podeljenih po grupama, a manji broj njih preglede će obaviti nešto kasnije zbog toga što su oboleli od gripa.\nPrisutne je pozdravio sportski direktor Čukaričkog Vladimir Matijašević koji je u svom obraćanju istakao da je ekipa pojačana sa tri nova igrača. To su Petar Jovanović, Boris Kopitović i Nemanja Obradović, dok se očekuje da im se danas pridruži i Darko Zorić. On je potom istakao da će se do kraja meseca znati konačan spisak prvotimaca:\n’’Do polaska na Kipar koji je planiran za 27.januar znaćemo ko odlazi, a ko ostaje u klubu. Ne planiramo nova pojačanja, jedino ako se pojavi baš nešto što bi nama odgovaralo. Nismo očekivali ponude, ipak smo na 12. mestu, ali do leta će se sve promeniti.’’\nŠef stručnog štaba Nenad Lalatović je istakao da je najbitnije da se ekipa što bolje uigra i spremi pred nastavak prvenstva i najavio treninge dva puta dnevno:\n’’Imaćemo tri prijateljske utakmice 18., 21. i 25.januara. Treniraćemo dva puta dnevno i imaćemo dva slobodna dana do polaska na pripreme. Imamo samo 20 bodova, a moja je želja da pokušamo da uđemo u plej-of. Treba da budemo realni, to će biti teško, jer osmi na tabeli nam beži deset bodova, što je velika razlika. Ipak, dokle god postoji matematički nada, mi ćemo dati sve od sebe. Bitno nam je da u Kupu Srbije doguramo što dalje. Sad treba da razmišljamo kako da se uigramo, da budemo bolji nego jesenas.’’\nOn je potom istakao da na dvonedeljne pripreme na Kipru planira da vodi ukupno 27 igrača, uključujući i tri golmana. Među njima su i četiri omladinca, obzirom da su osamnaestogodišnji Erhan Mašović i Sava Radić već standardni u prvom timu. Kada je reč o pripremnim mečevima koji su planirani tokom boravka u Limasolu, ranije je najavljeno da će ekipa odigrati sedam prijateljskih utakmica sa ekipama Korone iz Poljske, Atlantasa iz Litvanije, AEZ Zakakiou sa Kipra, Urala iz Rusije i Spartaka iz Moskve (U21).\nEkipa Čukaričkog će prvi susret u prolećnom delu Super lige Srbije igrati 18.februara na Banovom brdu kada im u okviru 22.kola u goste stiže ekipa Javor Matisa.


Košarac: Nije ugrožen izvoz mesa i jaja iz BiH u EU | Starmo\nNaslovnica BiH Košarac: Nije ugrožen izvoz mesa i jaja iz BiH u EU\nKošarac: Nije ugrožen izvoz mesa i jaja iz BiH u EU\nSarajevo — Ministar vanjske trgovine i ekonomskih odnosa BiH Staša Košarac izjavio je da izvoz mesa peradi, proizvoda od mesa peradi i jaja za preradu iz BiH u Evropsku uniju nije obustavljen niti ugrožen.\n– Pojedine strukture su u proteklom periodu iznosile različite dezinformacije i špekulacije o zabrani izvoza pilećeg mesa i industrijskih jaja na evropsko tržište, između ostalog, pominjući mogućnost da će BiH 31. marta ostati bez dozvola za izvoz u EU. Zabrane izvoza neće biti, tako da domaći peradari nastavljaju neometan plasman svojih proizvoda na tržište EU – poručio je Košarac.\n– Poteškoće su se pojavile zbog neprovodive i neadekvatne odluke iz 2005. o određivanju referentnih laboratorija u BiH, koje su trebale izvršiti ta testiranja. Ta odluka nije u skladu sa standardima EU. Nažalost, prethodna struktura Ministarstva u potpunosti je zanemarila problem, što je potpuno nedopustivo i neprihvatljivo – ocijenio je Košarac.\n– Cijeneći potrebe naših izvozno orijentisanih peradara, kontinuirano smo sarađivali sa Delegacijom EU u BiH, Evropskom komisijom i nadležnom evropskom laboratorijom u Veneciji, te u konačnici došli do ad hoc rješenja, koje osigurava nastavak neometanog izvoza pilećeg mesa u EU – naglasio je ministar Košarac.


Bivši NATO komandant uporedio Srbiju iz 1999. i danas - 11.01.2022, Sputnik Srbija\nBivši NATO komandant uporedio Srbiju iz 1999. i danas\nBivši glavnokomandujući američkih kopnenih snaga u Evropi, general u penziji Frederik Ben Hodžis kaže da Srbija danas nije ona Srbija iz 1999. godine i da bi... 11.01.2022, Sputnik Srbija\nHodžis u intervjuu za Kosovo onlajn kaže da je imenovanje specijalnih predstavnika za Zapadni Balkan važno, jer će „EU, Velika Britanija, SAD i NATO da imaju zajednički pogled i pristup šta se dešava na Zapadnom Balkanu“.„Mi svi imamo interes u stabilnosti i sigurnosti i ekonomskom rastu regiona. Moramo da radimo ujedinjeni i na kompatabilni način, ključ svega ovoga je EU. Da budu ozbiljni za evropske integracije i da pronađu načine da podrže napore Srbije i drugih zemalja da se razvijaju i modernizuju. Mislim da SAD trebaju da imaju pravu strategiju za region, ne samo prolaznu i takođe bih istakao da NATO mora jasno da kaže opet i opet i opet da je misija Kfora tu da ostane i da ne odlazi sa Kosova“, kaže Hodžis i ističe ulogu Mađarske, čiji je general prvi put na čelu Kfora.General u penziji kaže da je optimista u vezi sa dijalogom Beograda i Prištine.„Ja sam optimista, ako liderima date šansu i prostora da mogu da pregovaraju. To je važno i mislim da SAD moraju da podrže proces, da rade blisko sa EU i sa drugim nacijama. Velika Britanija naravno, da podržava ove napore, jer ovo je takmičenje i ako Zapad nije tu da se takmiči onda će Kina i Rusija popuniti taj vakum, i onda ne vidim pozitivan ishod za mlade ljude u regionu“, tvrdi general u penziji.Na pitanje da li će doći do novog sastanka Aljbina Kurtija i Aleksandra Vučića, general kaže da je „važno da se lideri sastaju, ali moraju biti zaštićeni od uticaja, pogotovo od strane Kremlja ali i onih unutrašnjih koji podrivaju sve napore u pregovorima u dobroj volji“.Za današnju Srbiju kaže da „nije ona Srbije iz 1999.“„Više su zainteresovani i više su otvoreni za zapadne integracije. Ima mnogih u srpskom rukovodstvu koji žele da nastave dalje i da budu prozapadni i moderni, ali nažalost previše i onih koji to otežavaju. To ne znači da neće zadržati veze sa Rusijom, koja ima dosta uticaja na Srbiju. Poenta je da Srbija kao suverena nacija može da ima odnose s kim hoće, moramo da se takmičimo kao deo regionalne strategije u diplomatiji i ekonomiji i vežbama defanzivne industrije“, navodi, između ostalog, Hodžis.Za pitanje kosovskih bezbednosnih snaga kaže da je „delikatno za obe strane, Prištinu i Beograd“.„SAD prepoznaju Kosovo kao nezavisnu državu i Kosovo bi trebalo da ima mogućnost da se brani. Istovremeno, Kfor ostaje da pomaže da se smanje tenzije između različitih etničkih grupa i mislim da je zato tako važno da NATO, odnosno Kfor ostane u dužem vremenskom periodu i da ne smanjuje svoju misiju“, ističe general.Kada je u pitanju BiH, Hodžis dodaje da „ono što vidimo jeste rezultat kada SAD i Evropa sklone oči sa regiona“.\nsrbija, ben hodžis, nato, srbija – politika, kosovo i metohija (kim)\n© Sputnik / Stringer / Uđi u foto-galerijuAmerički general Frederik Ben Hodžis\nBivši glavnokomandujući američkih kopnenih snaga u Evropi, general u penziji Frederik Ben Hodžis kaže da Srbija danas nije ona Srbija iz 1999. godine i da bi NATO trebalo iznova i iznova da ponavlja kako je misija Kfora da ostane na Kosovu i Metohiji.\nHodžis u intervjuu za Kosovo onlajn kaže da je imenovanje specijalnih predstavnika za Zapadni Balkan važno, jer će „EU, Velika Britanija, SAD i NATO da imaju zajednički pogled i pristup šta se dešava na Zapadnom Balkanu“.\n„Mi svi imamo interes u stabilnosti i sigurnosti i ekonomskom rastu regiona. Moramo da radimo ujedinjeni i na kompatabilni način, ključ svega ovoga je EU. Da budu ozbiljni za evropske integracije i da pronađu načine da podrže napore Srbije i drugih zemalja da se razvijaju i modernizuju. Mislim da SAD trebaju da imaju pravu strategiju za region, ne samo prolaznu i takođe bih istakao da NATO mora jasno da kaže opet i opet i opet da je misija Kfora tu da ostane i da ne odlazi sa Kosova“, kaže Hodžis i ističe ulogu Mađarske, čiji je general prvi put na čelu Kfora.\nGeneral u penziji kaže da je optimista u vezi sa dijalogom Beograda i Prištine.\n„Ja sam optimista, ako liderima date šansu i prostora da mogu da pregovaraju. To je važno i mislim da SAD moraju da podrže proces, da rade blisko sa EU i sa drugim nacijama. Velika Britanija naravno, da podržava ove napore, jer ovo je takmičenje i ako Zapad nije tu da se takmiči onda će Kina i Rusija popuniti taj vakum, i onda ne vidim pozitivan ishod za mlade ljude u regionu“, tvrdi general u penziji.\nNa pitanje da li će doći do novog sastanka Aljbina Kurtija i Aleksandra Vučića, general kaže da je „važno da se lideri sastaju, ali moraju biti zaštićeni od uticaja, pogotovo od strane Kremlja ali i onih unutrašnjih koji podrivaju sve napore u pregovorima u dobroj volji“.\nZa današnju Srbiju kaže da „nije ona Srbije iz 1999.“\n„Više su zainteresovani i više su otvoreni za zapadne integracije. Ima mnogih u srpskom rukovodstvu koji žele da nastave dalje i da budu prozapadni i moderni, ali nažalost previše i onih koji to otežavaju. To ne znači da neće zadržati veze sa Rusijom, koja ima dosta uticaja na Srbiju. Poenta je da Srbija kao suverena nacija može da ima odnose s kim hoće, moramo da se takmičimo kao deo regionalne strategije u diplomatiji i ekonomiji i vežbama defanzivne industrije“, navodi, između ostalog, Hodžis.\nZa pitanje kosovskih bezbednosnih snaga kaže da je „delikatno za obe strane, Prištinu i Beograd“.\n„SAD prepoznaju Kosovo kao nezavisnu državu i Kosovo bi trebalo da ima mogućnost da se brani. Istovremeno, Kfor ostaje da pomaže da se smanje tenzije između različitih etničkih grupa i mislim da je zato tako važno da NATO, odnosno Kfor ostane u dužem vremenskom periodu i da ne smanjuje svoju misiju“, ističe general.\nKada je u pitanju BiH, Hodžis dodaje da „ono što vidimo jeste rezultat kada SAD i Evropa sklone oči sa regiona“.\nTurska prva u naoružavanju kosovskih snaga, ali samo koliko joj NATO dozvoli\n28 Decembar 2021, 22:03


NDNV: Najoštrije protestujemo zbog izbacivanja novinara SOinfo Save Majstorova sa konferencije za medije | NDNV\nNezavisno društvo novinara Vojvodine najoštrije protestuje zbog izbacivanja novinara SOinfo Save Majstorova sa konferencije za medije gradonačelnika Sombora Antonija Ratkovića i ministra za sport i omladinu Vanje Udovičića u tom gradu.\nNovinaru Savi Majstorovu je prvo omogućeno da uđe u salu u kojoj se održava konferencija za medije gradonačelnika Sombora i ministra sporta i omladine, a da pre početka same konferencije obezbeđenje ga je fizički izbacio iz prostorije.\nNedopustivo je da gradska uprava ili bilo koja institucija uskraćuje mogućnost učešća novinara i novinarki na konferenciji za medije, i da ih dele na podobne i nepodobne samo zato što se ne slažu sa uređivačkom politikom medija.\nOvo je još jedan dokaz da je medijska sloboda na lokalnom nivou ugrožena i da će pojedini politički akteri biti spremni da zabrane bilo kakvo novinarsko pitanje koje nije po njihovoj volji, pa čak i tako što će fizički izbacivati novinare sa događaja.\nNDNV zahteva da odgovorni za ovaj sramni postupak snose posledice, i podsećamo i gradonačelnika Sombora kao i ministra sporta i omladine da je cenzorsko ponašanje zabranjeno kako domaćim tako i međunarodnim normama.\nOvaj slučaj ćemo prijaviti nadležnim institucijama i evidentirati kao još jedan grub napad na novinare u Srbiji.\nPozivamo i građane i građanke da podrže medije i novinare jer su oni ti koji u njihovo ime postavljaju pitanja i štite javni interes.\nU Novom Sadu, 30. novembra 2021. godine Nezavisno društvo novinara Vojvodine


Samardžić: Trojka će dati radni papir o dodirnim tačkama - Klix.ba\nPosrednička "trojka" Kontakt grupe predstavit će 22. oktobra u Beču "radni papir" s pitanjima, zajedničkim za delegacije Beograda i Prištine, o kojima bi dvije strane mogle da razgovaraju, izjavio je srpski ministar za Kosovo Slobodan Samardžić na briselskoj promociji projekta "Kosovski kompromis" Instituta 4S.\n"Trojka će na narednoj rundi pregovora, 22. oktobra u Beču, predstaviti radni papir koji će sadržati minimalna pitanja koja bi bila zajednička za dvije strane i o kojima bismo mogli da razgovaramo", izjavio je Samardžić.\n"Mi ćemo pažljivo proučiti taj papir i reagovati", dodao je srpski ministar na promociji na kojoj su učestvovali i savjetnik predsednika Vlade Srbije Aleksandar Simić i direktor projekta "Kosovski kompromis" Aleksandar Mitić.\nSamardžić je također rekao da su za novembar predviđena tri pregovaračka sastanka - početkom, sredinom i krajem novembra.\n"Možda će posljednji sastanak u novembru trajati dva do tri dana da bi sumirao naše prijedloge i pokazao koje su to zajedničke osnove (...), a nakon toga će 'trojka' predstaviti izvještaj i onda ćemo vidjeti da li ima mjesta nastavku pregovora", naglasio je srpski ministar.\n"Mi smo sigurni da tokom četiri sastanka nećemo moći da postignemo rješenje... Zato je veoma važno da 'trojka' napravi fer izvještaj, u šta vjerujemo", istakao je Samardžić.\nNakon izvještaja "trojke", očekuje se da VSUN reagira i da odluči "o nastavku pregovora ili, pak, da izda neko saopćenje predsjedništva, rezoluciju ili nešto drugo".\n"Sve što se dogodi nakon izvještaja 'trojke', trebalo bi da se dogodi u VSUN. To je tijelo koje treba da odredi dalji tok procesa", dodao je on.\nSrpski ministar je istakao da to, možda, djluje kao "odlaganje nečega što bi trebalo da se završi 10. decembra", ali je naglasio da, kad je rij o najboljem rešenju, niko ne bi trebalo da ga očekuje pre 10. decembra.\n"Najbolje, pozitivno rešenje bi bilo ukoliko uvidimo da postoji mogućnost da se razgovara, da se nastavi komunikacija i da se pronađe zajedničko rešenje", naglasio je Samardžić na promociji kojoj su prisustvovali funkcioeri EU i NATO, diplomati briselski analitičari i novinari, javio je Tanjug\nItalija: Izniman odaziv birača na mogućnost biranja nove stranke\n15.10.2007. u 13:17


Rejting stranaka u Srpskoj: SNSD dominantan, SDS u padu, DEMOS preuzeo većinu birača DNS-a\nNaslovna/Politika/Rejting stranaka u Srpskoj: SNSD dominantan, SDS u padu, DEMOS preuzeo većinu birača DNS-a\nIgor Radojičić, Milorad Dodik i Željka Cvijanović na predizbornom skupu u Banjaluci\nPrema rezultatima istraživanja sprovedenog u januaru na teritoriji Republike Srpske, oktobarski izborni pobednici i danas bi slavili.\nRedakcija portala Republika imala je uvid u detaljno i relevantno, nezavisno istraživanje javnog mnjenja, koje je realizovano za potrebe jedne parlamentarne stranke u Republici Srpskoj.\nNa 48 stranica prezentovani su podaci prikupljeni terenskim radom na čitavom prostoru Srpske, u periodu od 11. do 19. januara, na uzorku od 2.620 ispitanika.\nUzorak odražava socijalnu, obrazovnu, polnu i starosnu strukturu Srpske.\nVeliki deo anketiranih bi verovatno ili sigurno glasao (oko 72 odsto).\nPrikazani postotci su na uzorku ispitanika koji su potvrdno odgovorili na pitanje da li izlaze na izbore. Postotak ispitanika koji bi izašli na izbore, a ne znaju za koju bi partiju glasali je šest odsto.\nPrema rezultatima istraživanja, SNSD je i dalje najpopularnija politička opcija u Republici Srpskoj. Podrška SDS-u je u opadanju, u gotovo svim izbornim jedinicama u Republici Srpskoj, što se pripisuje poslednjim turbulencijama u ovoj partiji.\nPodrška DNS-u u jednom delu izbornih jedinica deli sa DEMOS-om, novoformiranom političkom strankom nastalom iz ove političke partije, dok je u nekim DEMOS u prednosti, bez obzira što se radi o partiji osnovanoj pre nepuna dva meseca.\nNDP, stranka Dragana Čavića, koja je nakon izbora ušla u vladajuću koaliciju, kreće se na ivici cenzusa.\nIzborna jedinica 301\nU izbornoj jedinici jedan u Republici Srpskoj (Prijedor, Kozarska Dubica, Kostajnica, Novi Grad, Oštra Luka i Krupa na Uni) SNSD ima podršku 28,6% birača. Sledi DNS sa 19,3% podrške, dok je na trećem mestu SDS sa 11,1%. Na četvrtom mestu je PDP sa 6 %, dok su socijalisti na 5%. Ispod pet odsto u ovoj izbornoj jedinici su Stevandićeva Ujedinjena Srpska, Čubrilovićev Demos i Čavićev NDP.\nIzborna jedinica 302\nU izbornoj jedinici dva (Gradiška, Srbac, Laktaši i Prnjavor) SNSD beleži podršku čak 42,4% ispitanika, dok je SDS na 11%. PDP je na 8%, dok Čubrilovićev Demos i Pavićev DNS beleže podršku od 7,5%, odnosno 3,3%. Ujedinjena Srpska i Socijalistička partija imaju podršku od 5,02%, odnosno 4,9%.\nIzborna jedinica 303\nU banjalučkoj izbornoj jedinici najveći rast podrške ima Demokratski savez – Demos, kao novoformirana politička organizacija. U ovoj izbornoj jedinici PDP ima podršku 13,03% birača, Demos 8,4%, socijalisti su na 8,1%, dok je podrška SDS-u pala na 6,9%. NDP i US su na 5%, a Pavićev DNS je na 3,6%. SNSD je i dalje neprikosnoven sa 33,2% podrške birača.\nIzborna jedinica 304\nU Posavini (izborna jedinica 4) SNSD ima podršku 33% birača, a sledi ga SDS sa 19%, te Socijalistička partija sa 10,6%. Partija demokratskog progresa beleži podršku 7,5% birača, DNS 3,9% ,a Ujedinjena Srpska i Demos su na 3,3%, odnosno 3,1 odsto podrške.\nIzborna jedinica 305\nRezultati u dobojskoj izbornoj jedinici pokazuju veliki pad podrške SDS-u, koji se našao na 16% podrške, što je rezultat cepanja te stranke u ovoj izbornoj jedinici i izlaska tzv. „grupe Obrena Petrovića“, koja ima i kandidata na predstojećim vanrednim izborima za gradonačelnika Doboja. Podrška SNSD-u u ovoj izbornoj jedinici je 29%, Socijalistička partija je na 12%, Čubrilovićev Demos je na 7,21%, dok su DNS i PDP na 4,3 %, odnosno 4,1%, a Stevandićeva Ujedinjena Srpska na 3,9 odsto. Partije čije je sedište u Federaciji BiH imaju oko 3% podrške.\nIzborna jedinica 306\nIspitanici u Semberiji, odnosno u izbornoj jedinici 6, najveće poverenje imaju u SNSD 27,9%, te u SDS 20,9 %. Slede ih PDP sa 8,06%, SP sa 8,9%, te Demos sa 8,4% i DNS sa 5,3%. Čavićev NDP je u ovoj izbornoj jedinici na 4,2%, Uspješna Srpska ima podršku 4% anketiranih, a stranke čije je sedište u Federaciji BiH oko 2%.\nIzborna jedinica 307\nU Zvorniku i regiji Birač SNSD ima podršku 38% ispitanih birača, a sledi ga SDS sa 11%, te Demos sa 10,3%. Socijalistička partija i PDP imaju gotovo izjednačenu podršku oko 5%, dok je DNS na 4,7%, Čavićev NDP na 3,6%, Ujedinjena Srpska na 3, 2%. Stranke registrovane u Federaciji BiH imaju podršku oko 3% ispitanika.\nIzborna jedinica 308\nU Sarajevsko-romanijskoj regiji podršku SNSD-u dalo je 37,1% ispitnika, a sledi ih SDS sa 20,1%. Demos ima podršku 10,3% ispitanih, a slede ga DNS sa 7,2% i PDP sa 7,1%. Socijalistička partija je na 2,9% podrške, dok su NDP i US u ovoj izbornoj jedinici gotovo neprimetni i imaju podršku ispod 1%.\nIzborna jedinica 309\nSavez nezavisnih socijaldemokrata značajnu podršku ima u izbornoj jedinici 9, odnosno u regiji Hercegovina, sa 44%. Srpska demokratska stranka ima podršku od 14% ispitanika, a sledi ih Socijalistička partija 7%, DNS, PDP, Demos i NPD su na oko 5%, dok Ujedinjena Srpska ima podršku 4,3% ispitanih.\nDEMOS DNS istraživanje izbori NDP PDP SDS SNSD ujedinjena srpska\nKošarac: Zaključci SDA niz nebuloza\nĐokić: Dodik nosi ogroman teret, oni koji ne mogu da mu pomognu, treba da se sklone


Vučić zamolio Dodika da se srpski predstavnici vrate u institucije BiH - Portal Forum\nVučić zamolio Dodika da se srpski predstavnici vrate u institucije BiH\nпетак, 14. јануара 2022 : 13:55\nBEOGRAD, 14. januara 2022. (Beta) – Predsednik Srbije Aleksandar Vučić zamolio je danas srpskog člana Predsedništva BiH Milorada Dodika i sve političke snage u Republici Srpskoj (RS) da učestvuju u radu zajedničkih institucija u BiH i na najbolji način štite interese srpskog naroda i RS, imajući u vidu težinu pozicije celokupnog srpskog naroda, a “posebno neprimerene i nepravedne pritiske koji se provode protiv RS i njenog rukovodstva”.\nKako je saopšteno iz Predsedništva Srbije, Vučić je rekao da njegova molba Dodiku “i svim političkim faktorima u RS nije zahtev da se sa bilo čim saglase, ili za bilo šta glasaju”. “Naprotiv, moja molba je da sto gde treba da sede predstavnici RS ne bude prazan i da se na najbolji mogući način bore za interese entiteta i srpskog naroda”, izjavio je Vučić na sastanku u Beogradu i ponudio da Dodiku i svim institucijama i političkim predstavnicima u Banjaluci obrazloži svoj predlog.\nNa sastanku Vučića i Dodika koji nije prethodno najavljen, ocenjeno je da su mir i stabilnost od ključnog značaja za ceo region. Vučić je ocenio da su sankcije SAD protiv Dodika i drugih zvaničnika RS užasan presedan, te da jedino mogu da donesu katastrofalne posledice po razvoj odnosa između tri naroda i dva entiteta u BiH, ali i šire, u celom regionu.\nDodik je istakao da se protiv RS i srpskog naroda u BiH vodi besprizorna politička i medijska kampanja, ne samo u Sarajevu, već i u brojnim zapadnim centrima moći.\nKao primer za to, ukazao je na obeležavanje Dana Republike Srpske i najbrutalnije uvrede koje su tim povodom usledile iz Sarajeva i iz usta mnogih zapadnih političara, a koji su običan događaj na kome su prisustvovale regularne i legalne policijske snage RS predstavili kao pretnju miru, dok, kako je naveo, stvarno ugrožavanje mira od strane muslimanskih paravojnih jedinica, Zelenih beretki, i njihovo okupljanje u Sarajevu i Bužimu, nisu ni pomenuli.\nDodik je naglasio da je srpskom narodu gotovo nemoguće da se izbori za pravdu i dosledno provodjenje Dejtonskog sporazuma zbog jednostranog i pristrasnog pristupa, pre svega SAD, navodi se u saopštenju.\nVučić i Dodik su razgovarali i o tome da Srbija priprema značajnu finansijsku podršku RS, te da će o tome timovi dvojice predsednika i dve vlade ubrzati razgovore i u najskorijem roku obavestiti javnost. Dogovorili su i održavanje velikog sabora Republike Srbije i RS uključujući i zajednički sastanak dve vlade, za 27. januar, navodi se u saopštenju.\nPrethodni tekstEvropa u Srbiji\nSledeći tekstPreminuo novinar Vlastimir Mijović


Krapović, Dokić i Đurašević pušteni iz pritvora | Kodex.ME\nDruštvo Savjet mladih DPS Danilovgrad organizovao akciju dobrovoljnog davanja krvi\nFunkcioner Demokrata Dragan Krapović, izvršna direktorka Vodovoda Budva Jasna Dokić i rukovodilac Sektora za planiranje i razvoj u Vodovodu Igor Đurašević, pusteni su sinoć na slobodu, nakon što im sudija za istragu nije produzio pritvor.\n27. 06. 2020 - 08:18 Autor: Kodex\nKrapović je osumnjičen za stvaranje kriminalne organizacije zbog blokade zgrade Opštine Budva i glavne raskrsnice 17. juna, prenosi Pobjeda.\nU toj istrazi ranije su, pored Krapovića i Dokić, saslušani i načelnik Komunalne policije i komunalne inspekcije u Budvi Aleksandar Mijatović i još dva službenika Komunalne policije.\nUhapšen je i načelnik Službe zaštite i spasavanja Dragan Božović.\nNjih terete da su organizovali blokadu puta službenim vozilima u Budvi.


dinamo iz vranja - Dnevni list Danas\nPočetna » dinamo iz vranja\ndinamo iz vranja\nOsam bivših superligaša juri povratak u prvu fudbalsku diviziju\nU novoj sezoni u Prvoj ligi Srbije čak osam bivših superligaških ekipa boriće se za povratak u elitno fudbalsko društvo. Novi sastav Prve lige Srbije čine Dinamo, Zemun, OFK Bačka, Smederevo, Radnički 1923, Metalac, Bežanija i Borac, bivši superligaši.\nPiše: Vojkan Ristić 12. 6. 2019.\nDanas saznaje: FSS odlučio Inđija novi Superligaš, sporan stadion u Vranju\nIzvori Danasa iz Fudbalskog Saveza Srbije (FSS), potvrdili su da je Komisija za licenciranje dala saglasnost na sve dokumente koje je podnela Uprava FK Inđije za takmičenje u Super ligi Srbije, a nakon baraža sa vranjskim Dinamom (3:0,0:2).\nPiše: V. Ristić 31. 5. 2019.\nPredsednik i trener Dinama nastavio sa prozivkama sudija i funkcionera FSS\nNakon što je za ispadanja iz Super lige vranjanskog kluba optužio Ivicu i Novicu Tončeva, predsednik i trener Dinama „proširo je spisak krivaca“.\nPiše: V. Ristić 28. 5. 2019.\nNavijači Dinama protiv gašenja kluba posle ispadanja iz Super lige\nSportska javnost Vranja iako razočarana činjenicom da Dinamo u dvomeču sa ekipom Inđije nije uspeo da izbori opstanak u Super ligi Srbije (0:3,2:0),oštro se protivi najavi aktuelnog predsednika i trenera kluba Dragana Antića, „da je klub pred gašenjem“.\nPiše: V. Ristić 27. 5. 2019.\nVranjanci besplatno protiv Voždovca na „Jumku“\nMožda odlučujuću utakmicu u borbi za opstanak u Super ligi Srbije fudbaleri Dinama igraju u subotu od 16 sat protiv ekipe beogradskog Voždovca na renoviranom stadionu „Jumka“ pa je Uprava kluba donela odluku o besplatnom ulazu za sve navijače domaće ekipe.\nPiše: V. R. 17. 4. 2019.\nTreneru Dinama kazna FSS od 100.000 dinara\nTrener, i predsednik Fudbalskog kluba Dinamo iz Vranja, Dragan Antić kažnjen je od strane Disciplinske komisije Fudbalskog saveza Srbije, zbog komentarisanja suđenja i nepristojnog ponašanja na utakmici protiv Napredka u Kruševcu.\nPiše: V. Ristić 11. 10. 2018.\nKlupska kasa prazna\nMesec dana pred početak prvenstva u Superligi Srbije u fudbalu, Dinamo se nalazi u alarmantnoj situaciji, nakon što je klub izborio plasman u elitno takmičenje.\nPiše: V. Ristić 16. 6. 2018.\nGradski funkcioneri Vranja pojasnili razloge neuplaćivanja novca FK Dinamo\nNijedan član Komisije koju je formirala gradska vlada nije za gašenje ni jednog sportskog kolektiva u Vranju, pa ni fudbalskog kluba Dinamo.\nPiše: V. Ristić 15. 3. 2018.\nOd grada za pet meseci ni dinara\n„Od početka sezone, a odigrano je deset kola, iz gradskog budžeta od naprednjačke vlasti uprkos obećanjima nismo dobili ni jedan jedini dinar, a reč je o poslednjih pet meseci“, kaže za Danas predsednik i trener FK Dinamo iz Vranja i član SNS Dragan Antić „Recko“.\nPiše: V. Ristić 24. 10. 2017.\nBoravak delegacije međunarodno nepriznate Republike #Krim u Srbiji može izazvati izraženije nezadovoljstvo njenih m… https://t.co/NkpWRBKsiU\nVeće grupe mladih ljudi su u Atini palile kontejnere i čekićima lomili trotoare i potom razbijenim delovima gađali… https://t.co/ojM1vZLzU8\nBivši ambasador misije OEBS na Kosovu #VilijamVoker izjavio je da nije iznenađen izjavom predsednika Srbije… https://t.co/tIKhqlKkcj